அமெரிக்காவில் மீண்டும் அதிகரிக்கும் கொரோனா தொற்று!: ஒரே நாளில் 61,651 பேர் பாதிப்பு, 365 பேர் உயிரிழப்பு..!! - Dinakaran அமெரிக்காவில் மீண்டும் அதிகரிக்கும் கொரோனா தொற்று!: ஒரே நாளில் 61,651 பேர் பாதிப்பு, 365 பேர் உயிரிழப்பு..!! வாஷிங்டன்: இந்தியாவில் கொரோனா பரவல் 40 ஆயிரத்திற்கும் கீழ் குறைந்துள்ள நிலையில் அமெரிக்கா, பிரேசில், இந்தோனேசியாவில் தொற்று அதிகரித்து வருகிறது. அமெரிக்காவில் கடந்த 24 மணி நேரத்தில் 61,651 பேருக்கு தொற்று உறுதி செய்யப்பட்டுள்ளது. 365 உயிரிழப்புகளும் பதிவாகி இருக்கின்றன. இதுவரை3கோடியே 52 லட்சத்துக்கும் மேற்பட்டோர் கொரோனாவால் பாதிக்கப்பட்டுள்ளார்கள். அமெரிக்காவில் தொற்று மீண்டும் அதிகரிக்க டெல்டா வகை வைரஸே காரணம் என்று அந்த நாட்டின் சுகாதாரத்துறை தெரிவித்துள்ளது. இதுகுறித்து லூசியானா டாக்டர் கேத்தரின் தெரிவித்ததாவது, டெல்டா வகை வைரஸ் வேகமாக பரவக்கூடியது. முந்தைய வகை வைரஸை விட பரவும் தன்மை ஆயிரம் மடங்கு அதிகம் என்று கூறலாம். நோய் எதிர்ப்பு சக்தி அதிகமாக இருக்கும் மனிதர்களை கூட டெல்டா வைரஸ் அதிகம் பாதிக்கும் என்று ஆய்வு தகவல்கள் தெரிவிக்கின்றன. இது குழந்தைகளிடமும் பரவ தொடங்கியுள்ளது என்று குறிப்பிட்டார். அமெரிக்காவுக்கு அடுத்ததாக தினசரி தொற்று பிரேசில் மற்றும் இந்தோனேசியாவில் அதிகரித்துள்ளது. இரு நாடுகளிலும் 24 மணி நேரத்தில் தலா 50,000 பேருக்கு புதியதாக கொரோனா பாதிப்பு ஏற்பட்டுள்ளது. 3,000 பேர் உயிரிழந்துள்ளனர். பிரிட்டனிலும் நேற்று 40,000 தினசரி தொற்று ஏற்பட்டுள்ளதாக அந்த நாட்டு சுகாதாரத்துறை தெரிவித்துள்ளது. ஸ்பெயின், ரஷ்யா, பிரான்ஸ் ஆகிய நாடுகளில் கொரோனா பரவலின் 2ம் அலை தீவிரமடைந்து வருகிறது. அதிகம் தொற்றுள்ள நாடுகளின் அட்டவணையில் இந்தியா 2வது இடத்தில் இருந்தாலும் தினசரி தொற்று 40,000த்திற்கும் கீழாக உள்ளது. தொற்று அதிகரித்ததற்கு அதிவேகமாக பரவும் உருமாற்றம் அடைந்த டெல்டா வகை வைரஸே காரணம் என்பதால் பொதுவெளியில் பொதுமக்கள் தவறாமல் கொரோனா கட்டுப்பாடுகளை கடைபிடிக்க வேண்டும் என்றும் தடுப்பூசிகளை செலுத்திக்கொள்ள வேண்டும் என்றும் அமெரிக்கா, பிரேசில், பிரிட்டன், இந்தோனேசியா ஆகிய நாடுகள் அறிவுறுத்தியிருக்கின்றன. அமெரிக்கா கொரோனா 61 651 பேர் பாதிப்பு 365 பேர் உயிரிழப்பு எவ்வளவு பணம் இருந்தாலும் போதாது உலகளவில் வாழ அதிக செலவாகும் நகரங்களில் டெல் அவிவ் முதலிடம்: பொருளாதார நிபுணர் குழு அறிக்கை மெக்ஸிக்கோவில் நடைபெற்ற சர்வதேச பலூன் திருவிழா.:'incredible india' மற்றும் 'enchanting tamil nadu' என்ற வாசகம் பொறிக்கப்பட்டு பறக்கவிடப்பட்ட பலூன் அமெரிக்காவில் பள்ளி மாணவன் நடத்திய திடீர் துப்பாக்கிச்சூடு!: சக மாணவர்கள்3பேர் பலி..ஆசிரியர் உள்பட 8 பேர் காயம்...அதிபர் ஜோ பைடன் கண்டனம்..!!


அனைத்து உரிமைகளும் காப்புரிமை செய்யப்பட்டுள்ளது. 2018


1.இடம் மாறுகிறது வணிக வரி வடக்கு மண்டலம் அலுவலகம் 2.திருமண மண்டபங்கள் தான் போக்குவரத்து நெரிசலுக்கு காரணம் 3.கால்வாயில் இருந்து வெளிவரும் வாயுவால் பொதுமக்கள் பாதிப்பு 4.செயல்படாத சமிக்ஞை விளக்கு 5.விபத்துகளை தவிர்க்க வேகத்தடை வேண்டும் 1.6 மாதமாக போலீசுக்கு போக்குகாட்டும் ஆவடி இரட்டைக் கொலை குற்றவாளி


source: CulturaX

text: நாற்று என்பது தாவரங்களில், அவற்றின் விதைகளிலிருக்கும், முளையத்திலிருந்து, முளைத்தல் என்னும் செயல்முறை மூலம், வெளியே வரும் இளம்தாவரமாகும். நாற்றின் விருத்தியானது முளைத்தலில் ஆரம்பிக்கும். நாற்றானது மூன்று முக்கிய பகுதிகளைக் கொண்டிருக்கும். அவையாவன: முளைவேர் (radicle), வித்திலைக்கீழ்த்தண்டு (hypocotyl), வித்திலை (cotyledons). பூக்கும் தாவரங்களின் இரு பெரும் பிரிவுகளான ஒருவித்திலைத் தாவரம், இருவித்திலைத் தாவரம் ஆகியனவற்றின் நாற்றுக்கள் அமைப்பில் வேறுபாட்டைக் காட்டும். ஒருவித்திலைத் தாவரங்களின் நாற்றில் ஒரேயொரு நீண்ட கத்தி போன்ற அமைப்பைக் கொண்ட வித்திலையும், இருவித்திலைத் தாவரங்களின் நாற்றில் இரண்டு வட்டமான வித்திலைகளும் உருவாகும். வித்துமூடியிலித் தாவரங்கள் பலவேறுபட்ட நாற்றுக்களைக் கொண்டிருக்கும். உதாரணமாக பைன் தாவரத்தின் நாற்றில் எட்டு நீண்ட வித்திலைகள் உருவாகும். ஒரு சில பூக்கும் தாவரங்கள் வித்திலைகள் எதுவுமற்றதாகவும் இருக்கும். அவை வித்திலையற்ற தாவரம் எனப்படும். முளைத்தலும், ஆரம்ப நாற்று விருத்தி நிலையும்தொகு முளைத்தலின்போது, தாவர வித்தின் பாதுகாப்பான கவசத்தை அல்லது உறையை விட்டு, முதலில் முளை வேரும், அதைத் தொடர்ந்து வித்திலைகளும் இளம் தாவரமாக வெளி வரும். பொதுவாக கல அல்லது உயிரணு விரிவாக்கம் மூலம் முளை வேரானது புவியீர்ப்பை நோக்கியும், வித்திலைக்கீழ்த்தண்டானது புவியீர்ப்புக்கு எதிர்த் திசையை நோக்கியும் வளர ஆரம்பிக்கும். அப்படி வளர்கையில் வித்தைலை நிலத்திற்கு மேலாக தள்ளப்பட்டு வெளியே வரும். பிந்திய விருத்திநிலைதொகு ஆரம்பத்தில் விதையில் சேமிக்கப்பட்டுள்ள ஆற்றலானது தாவரத்தின் விருத்திக்கு பயன்படும். நாற்Ril இலைகள் விருத்தியடைந்து, அவை ஒளியைப் பெற்று, ஒளிச்சேர்க்கை செய்ய ஆரம்பிக்கையில், சேமிப்பில் தங்கியிராது, தனக்குத் தேவையான ஆற்றலைத் தானே உருவாக்கிக் கொள்ளும். நாற்றின் பிந்திய விருத்திநிலையில், உச்சிப்பிரியிழையம் கலப்பிரிவுக்கு உட்பட்டு வளர ஆரம்பிக்கையில், உண்மையான வேர், தண்டு என்பன விருத்தியடைய ஆரம்பிக்கும். உண்மையான இலைகள் ஒவ்வொரு தாவர் வகைக்கும் ஏற்ற தனித்துவமான இலை வடிவத்தைக் கொண்டு உருவாகும். இவை யாவும் விருத்தியடைய ஆரம்பித்த பின்னர் வித்திலைகள் தாவரத்திலிருந்து விடுபட்டு விழுந்து விடும்.


source: wikipedia

text: தென்னிந்தியா (South India) அல்லது தென் இந்தியா என்பது ஆந்திரப் பிரதேசம், கர்நாடகா, கேரளா, தமிழ்நாடு மற்றும் தெலுங்கானா மாநிலங்கள் மற்றும் ஆட்சி பகுதிகளான அந்தமான் நிக்கோபார், இலட்சத்தீவுகள் மற்றும் புதுச்சேரி ஆகியனவை உள்ளடக்கியதாகும். இது இந்தியாவின் நிலபரப்பில் 19.31% ஆக்கிரமித்து உள்ளது. இந்தியாவின் தெற்கு பகுதியான தக்காண பீடபூமியை உள்ளடக்கி, கிழக்கில் வங்காள விரிகுடா, மேற்கில் அரபிக் கடல் மற்றும் தெற்கில் இந்திய பெருங்கடலால் சூழப்பட்டிருக்கிறது. மேற்கு தொடர்ச்சி மலை மற்றும் கிழக்கு தொடர்ச்சி மலை நடுவில் பீடபூமியை நடுப்பகுதியாக கொண்டுள்ளது. கோதாவரி, கிருஷ்ணா, காவிரி மற்றும் சிறுவாணி ஆறுகள் தலைமை நீர் அடையாளங்களாகும். சென்னை, பெங்களூர், ஹைதராபாத், கோயம்புத்தூர், கொச்சி,திருச்சிராப்பள்ளி, கோழிக்கோடு மற்றும் விசாகப்பட்டினம் மிகப் பெரிய நகர்ப்புற பகுதிகளாகும். தென் இந்தியாவில் உள்ள பெரும்பான்மை மக்கள் நான்கு முக்கிய திராவிட மொழிகளில் ஒன்றான தெலுங்கு, தமிழ், கன்னடம் மற்றும் மலையாளம் ஆகியனவற்றையே பேசுகின்றனர். தென் இந்தியா பகுதிகளை பல வம்ச மன்னர்கள் ஆண்டனர் மற்றும் தென் இந்திய கலாச்சாரம் தெற்கு ஆசியா முழுவதும் பரவியது. சேரர், சோழர், பாண்டியர், பல்லவர், சாளுக்கியர் மற்றும் விஜயநகரப் பேரரசு ஆகியவை தென் இந்தியாவில் நிறுவப்பட்ட தலைமை வம்சாவளிகள் ஆகும். இந்திய சுதந்திரத்துக்கு பிறகு பல ஏற்ற இறக்கங்கள் பட்ட பிறகு, தென்னிந்திய மாநிலங்கள் மெதுவாக பொருளாதார முன்னேற்றம் அடைந்தன. கடந்த முப்பதாண்டுகளாக, நாட்டு சராசரி வளர்ச்சியை விட அதிக வளர்ச்சியை பதிவு செய்துள்ளன. தென் இந்திய மாநிலங்களில் சில முன்னேற்றம் கண்ட அதே வேளை, வறுமை நாட்டின் ஏனைய பகுதிகளை போல சிக்கலாக இருக்கிறது. தென் மாநிலங்களில் பொருளாதாரம் வட மாநிலங்களை விட அதிக வேகத்தில் வளர்ச்சி பெற்றுவிட்டது. கல்வியறிவு விகிதம் தென் மாநிலங்களில் சுமார் 80% ஆக உள்ளது. இது இந்தியாவின் மற்ற பகுதிகளில் விட அதிகமானதாகும். தென்னிந்தியாவின் குழந்தை பிறப்பு வீதம் 1.9 ஆகும். அனைத்து இந்திய பகுதிகளில் இதுவே குறைவானதாகும். தென்னிந்தியாவின் முதல் தர பத்து மிகப்பெரிய நகரங்கள் தென்னிந்தியாவில் பல தொழில் முதலீடுகளை உள்ள நகரங்கள் பல உள்ளன. மேலும் தென்னிந்தியாவின் பொருளாதாரம் முக்கிய பங்கு வகிக்கிறது. அவ்வகையில் கீழ்கண்ட முதல் பத்து நகரங்கள் தென்னிந்திய பொருளாதாரத்தில் பெரும் பங்காக உள்ளது. சென்னை ஹைதராபாத் பெங்களூரு கோயம்புத்தூர் திருவனந்தபுரம் விசாகப்பட்டினம் மதுரை மைசூர் ஹூப்ளி அமராவதி போன்ற நகரங்கள் தென்னிந்திய பொருளாதாரத்தில் மிக முக்கிய மாநகரங்கள் ஆகும். இதன் தர வரிசையே தென்னிந்திய பெருநகரங்கள் மற்றும் தென்னிந்திய வரிசைப்படட்டியல் நகரங்கள் ஆகும். சொற்பிறப்பு தீபகற்ப இந்தியா என்றும் அழைக்கப்படும் தென்னிந்தியா, பல பெயர்களால் அறியப்படுகிறது. கடலோரப் பகுதிகளைத் தவிர்த்து தீபகற்ப இந்தியாவின், பெரும்பகுதி தக்காணப் பீடபூமியால் காணப்படுகிறது. "டெக்கான்" என்ற சொல், தக்ஷின் என்ற சமசுகிருத வார்த்தையிலிருந்து பெறப்பட்ட தக்ஹின் என்ற பிராகிருத வார்த்தையின் ஆங்கில வடிவமாகும். கருநாடகமும் தென்னிந்தியாவுடன் தொடர்புடையது ஆகும். வரலாறு பண்டைய காலம் இரும்புக் காலத்திலிருந்து (பொ.ஊ.மு. 1200 - பொ.ஊ.மு. 24), பொ.ஊ. 14ம் நூற்றாண்டு வரையிலான பாண்டியர், சோழர், சேரர், சாதவாகனர், சாளுக்கியர், இராஷ்டிரகூடர், பல்லவர், காக்கத்தியர், போசளர் காலத்திய பண்டைய தென்னிந்திய வரலாறு அறியப்படுகிறது. களப்பிரர்கள் (பொ.ஊ. 250 – 600 ) சேர, சோழ, பாண்டியர்களை வென்று தென்னிந்தியாவின் பெரும் பகுதிகளை ஆட்சி செய்தனர். தென்னிந்திய அரச குலங்கள், தங்கள் பேரரசின் நிலவிரிவாக்கத்திற்கு ஒன்றுடன் ஒன்று எப்போதும் போரிட்டுக் கொண்டிருந்தாலும், வெளிநாட்டு, குறிப்பாக வடநாட்டு இசுலாமிய படைகளுடனும் எதிர்த்து நின்றது. தென்னிந்திய பேரரசுகளில், விஜயநகரப் பேரரசு, வட இந்தியா இசுலாமிய முகலாயர்களின் தாக்குதல்களை முடியறிடித்து, தென்னிந்தியாவிற்கு அரண் ஆக விளங்கியது. விடுதலைக்குப் பின்பு 1956ல் இந்திய அரசு இயற்றிய மொழிவாரி மாநில மறுசீரமைப்புச் சட்டத்தின் படி, தென்னிந்தியாவில் தெலுங்கு மொழி பேசும் பகுதிகளை ஆந்திரப் பிரதேசம் எனும் புது மாநிலத்துடன் இணைத்தனர். கன்னட மொழி பேசும் பகுதிகள் மைசூர் மாநிலத்துடன் இணைத்தனர். மலையாளம் பேசும் பகுதிகள் கேரளா எனும் புதிய மாநிலத்துடன் இணைத்தனர். 1968ல் சென்னை மாகாணத்தின் பெயரை தமிழ்நாடு எனப் பெயர் மாற்றப்பட்டது. 1972ல் மைசூர் மாநிலத்தின் பெயரை கர்நாடகா எனப் பெயரிடப்பட்டது. 1961ல் போர்த்துகேய இந்தியாவின் பகுதியான கோவா இந்தியாவின் ஒன்றியப் பகுதியானது. பின்னர் 1987ல் கோவா தனி மாநிலமாக உயர்ந்தது. 1950ல் பிரெஞ்சு இந்தியாவின் பகுதியான புதுச்சேரி, இந்தியாவின் ஒன்றியப் பகுதியானது. ஆந்திரப் பிரதேசத்தின் பழைய ஐதராபாத் இராச்சியத்தின் பகுதிகளைக் கொண்டு 2014ல் தெலங்கானா மாநிலம் உருவானது. புவியியல் இந்தியாவில் தெற்கில் தலைகீழ் முக்கோண வடிவ அமைப்பில் அமைந்த தென்னிந்திய தீபகற்பத்தின் எல்லைகளாக கிழக்கில் வங்காள விரிகுடா, தெற்கில் இந்தியப் பெருங்கடல், மேற்கில் அரபுக் கடல், வடக்கில் விந்திய மலைத்தொடர்களும் எல்லைகளாக உள்ளது. சாத்பூரா மலைத்தொடர்களுக்கு தெற்கே அமைந்த தக்காண பீடபூமி தென்னிந்தியாவின் பெரும்பகுதிகளை கொண்டுள்ளது. தக்காண பீடபூமியின் மகாராட்டிரா மாநிலத்தின் கிழக்கில் பருத்தி அதிகம் விளையும் வறட்சி மிக்க விதர்பா மற்றும் மரத்வாடா பிரதேசங்கள் உள்ளது. மேற்கு தொடர்ச்சி மலைத்தொடர்களுக்கும், அரபுக் கடலுக்கும் இடையே மலபார் பிரதேசம் மற்றும் கொங்கண் மண்டலம் உள்ளது. வடக்கிலிருந்து தெற்காக அமைந்த மேற்கு தொடர்ச்சி மலைகளுக்கிடையே மலைநாடு, மலபார் கடற்கரை, நீலகிரி, வயநாடு ஆனைமலை மற்றும் சத்தியமங்கலம் மலைக்காடுகள் உள்ளது. கிழக்கு தொடர்ச்சி மலைத்தொடரில் திருமலை, ஸ்ரீசைலம் போன்ற திருத்தலங்களும், நல்லமலா மலைக்காடுகளும் அமைந்துள்ளது தாவரங்கள் மற்றும் விலங்குகள் மக்கள் தொகை 2011 இந்திய மக்கள் தொகை கணக்கெடுப்பின்படி மதிப்பிடப்பட்ட தென் இந்தியாவின் மக்கள்தொகை 25.2 கோடியாகும். இது இந்திய மக்கள் தொகையில் ஐந்தில் ஒரு பங்கு ஆகும். குழந்தை பிறப்பு வீதமானது மக்கள் தொகையை வீழ்ச்சி அடையாமல் வைத்திருக்கக்கூடிய 2.1க்கும் குறைவாகவே அனைத்து தென்னிந்திய மாநிலங்களுக்கும் உள்ளது. இதில் கேரளா மற்றும் தமிழ்நாடு இந்திய அளவிலேயே மிகக் குறைந்த குழந்தை பிறப்பு விதமாக 1.7 ஐப் பெற்றுள்ளன. இதன் காரணமாக 1981 முதல் 2011 வரை இந்திய மக்கள் தொகையில் தென் இந்தியாவின் பங்கு குறைந்து கொண்டே வந்துள்ளது. தென்னிந்தியாவின் மக்கள் தொகை அடர்த்தி சுமாராக ஒரு சதுர கிலோ மீட்டருக்கு 463 பேர். தாழ்த்தப்பட்ட மற்றும் பழங்குடியின மக்கள் தென் இந்தியாவின் மக்கள்தொகையில் 18 சதவீதம் பேர் ஆவர். பெரும்பாலான மக்கள் விவசாயத்தையே நம்பி உள்ளனர். 47.5% பேர் விவசாயம் மற்றும் அது சார்ந்த நடவடிக்கைகளில் ஈடுபட்டுள்ளனர். தென் இந்தியாவின் மக்கள் தொகையில் 60% பேர் நிலையான வீட்டு அமைப்புகளில் வாழ்கின்றனர். 67.8% தென்னிந்தியா குழாய் குடிநீர் வசதி பெற்றுள்ளது. கிணறுகள் மற்றும் நீர் ஊற்றுக்கள் குடிநீர் வழங்குவதில் முக்கியமான ஆதாரங்களாக உள்ளன. இந்தியா சுதந்திரம் அடைந்த பிறகு தென் இந்திய பொருளாதாரம் ஏற்ற இறக்கங்களை சந்தித்தது. பிறகு கடந்த மூன்று தசாப்தங்களாக தேசிய சராசரியை விட அதிக வேகத்தில் தென்னிந்திய மாநிலங்களின் பொருளாதாரம் வளர்ந்துள்ளது. தென்னிந்திய மாநிலங்கள் சில சமூக பொருளாதார அளவீடுகளில் மேம்பட்ட போதிலும், வறுமையானது மற்ற இந்திய பகுதிகளைப் போலவே தாக்கத்தை ஏற்படுத்துகிறது. கடந்த வருடங்களில் குறிப்பிடத்தக்க அளவு வறுமை குறைந்துள்ள போதிலும் அதன் தாக்கம் தொடர்கிறது. 2011 மக்கள்தொகை கணக்கெடுப்பின்படி தென்னிந்திய மாநிலங்களின் மனித மேம்பாட்டுச் சுட்டெண் ஆனது அதிகமாக உள்ளது மற்றும் பெரும்பாலான வட இந்திய மாநிலங்களை காட்டிலும் பொருளாதாரமானது வேகமாக வளர்ந்துள்ளது. 2011 மக்கள்தொகை கணக்கெடுப்பின்படி தென்னிந்தியாவில் எழுத்தறிவு பெற்றவர்களின் எண்ணிக்கை சுமார் 80%. இது தேசிய சராசரியான 74% விட குறிப்பிடத்தக்க அளவு அதிகம். தென்னிந்திய மாநிலங்களில் கேரளா அதிகபட்ச எழுத்தறிவு வீதமாக 93.91% ஐப் பெற்றுள்ளது. தென்னிந்தியா, பாலின விகிதமான 1000 ஆண்களுக்கு எத்தனை பெண்கள் என்பதனை அதிகமாக பெற்றுள்ளது. இதில் கேரளா மற்றும் தமிழ்நாடு முதல் இரண்டு இடங்களை வகிக்கின்றன. பொருளாதார சுதந்திரம், ஆயுட்காலம், குடிநீர் வசதி, சொந்த வீடு வைத்திருப்பது மற்றும் சொந்த டிவி வைத்திருப்பது ஆகிய அளவீடுகளில் தென்னிந்திய மாநிலங்கள் இந்திய அளவில் முதல் பத்து இடங்களுக்குள் வருகின்றன. தென்னிந்திய மாநிலங்களில் 19% பேர் ஏழைகளாக உள்ளனர். அதே நேரத்தில் மற்ற இந்திய மாநிலங்களில் 38% பேர் ஏழைகளாக உள்ளனர். தென்னிந்திய மாநிலங்களில் சராசரி தனிநபர் வருமானம் . இது மற்ற இந்திய மாநிலங்களின் சராசரி தனிநபர் வருமானமான ஐக் காட்டிலும் அதிகம். ஐக்கிய நாடுகள் அவை 2015க்குள் அடைய வேண்டும் என்று சில இலக்குகளை புத்தாயிரம் ஆண்டு வளர்ச்சி இலக்குகள் என்று அறிவித்து உள்ளது. இதில் மக்கள் தொகை சார்ந்த மூன்று புத்தாயிரம் ஆண்டு வளர்ச்சி இலக்குகளை கேரளா மற்றும் தமிழ்நாடு 2009லேயே அடைந்துவிட்டன. அந்த இலக்குகள் தாயின் ஆரோக்கியம், சேய் இறப்பு விகிதத்தை குறைப்பது மற்றும் குழந்தைகள் இறப்பு விகிதத்தைக் குறைப்பது ஆகியவையாகும். மொழிகள் தென்னிந்தியாவின் மிகப்பெரிய மொழிக் குடும்பம் திராவிட மொழிக் குடும்பம் ஆகும். இக்குடும்பத்தில் சுமார் 73 மொழிகள் உள்ளன. தென்னிந்தியாவில் பேசப்படும் முக்கிய மொழிகள் தெலுங்கு, தமிழ், கன்னடம் மற்றும் மலையாளம் ஆகும். துளு மொழி கடற்கரையோர கேரளா மற்றும் கருநாடகாவில், 15 லட்சம் மக்களால் பேசப்படுகிறது. கொங்கணி எனப்படும் இந்தோ ஆரிய மொழி கொங்கண் கடற்கரையில் 10 லட்சம் மக்களால் பேசப்படுகிறது. தென்னிந்தியாவின் நகரப்பகுதிகளில் ஆங்கிலமும் பரவலாக பேசப்படுகிறது. தென்னிந்தியாவில் உருது மொழி சுமார் 1.2 கோடி முஸ்லிம்களால் பேசப்படுகிறது. தமிழ், தெலுங்கு, கன்னடம், மலையாளம், உருது மற்றும் கொங்கணி ஆகியவை அலுவல் மொழிச் சட்டம் 1963 இன் படி இந்தியாவின் அலுவல் மொழிகளான 22 இல் ஒன்றாக வருகின்றன. இந்திய அரசாங்கத்தால் செம்மொழி அந்தஸ்து கொடுக்கப்பட்ட முதல் மொழி தமிழ் ஆகும். 2004 இல் தமிழுக்கு செம்மொழி அந்தஸ்து கொடுக்கப்பட்டது. செம்மொழி அந்தஸ்து கொடுக்கப்பட்ட பிறமொழிகள் கன்னடம் (2008), தெலுங்கு (2008) மற்றும் மலையாளம் (2013) ஆகும். மதம் தென்னிந்தியாவின் மிகப் பெரிய மதமாக 80% மக்கள் பின்பற்றக்கூடிய இந்துமதம் உள்ளது. 11% பேர் இஸ்லாமையும், 8% பேர் கிறித்தவ மதத்தையும் பின்பற்றுகின்றனர். வரலாற்றுக்கு முந்தைய மதம் தென்னிந்தியாவில் பின்பற்றப்பட்டுள்ளதற்கு ஆதாரமாக நடனங்கள் மற்றும் சடங்குகளை விவரிக்கும் கற்கால ஓவியங்கள் கிழக்கு கர்நாடகாவின் குப்கல் போன்ற இடங்களில் சிதறி காணப்படுகின்றன. அடிக்கடி உலகின் பழமையான மதமாக கருதப்படும் இந்து மதம் அதன் ஆரம்பத்தை இந்தியாவின் வரலாற்றுக்கு முந்தைய காலங்களில் கொண்டுள்ளது. தென்னிந்தியாவின் முக்கியமான ஆன்மீக பாரம்பரியங்களாக இந்து மதத்தின் சைவ மற்றும் வைணவ கிளைகள் கருதப்படுகின்றன. எனினும் புத்த மற்றும் ஜைன தத்துவங்கள் பல நூற்றாண்டுகளுக்கு முன்னர் செல்வாக்கு செலுத்திய போதும் இவை அவ்வாறு கருதப்படுகின்றன. தென்னிந்தியாவின் தெற்குப் பகுதிகளில் அய்யாவழியும் பரவி காணப்படுகிறது. தென்னிந்தியாவிற்கு இஸ்லாமானது ஏழாம் நூற்றாண்டின் ஆரம்பத்தில் கேரளாவின் மலபார் கடற்கரையில் அரேபிய வணிகர்களால் அறிமுகப்படுத்தப்பட்டது. 17 முதல் 18 ஆம் நூற்றாண்டு வரையிலான காலகட்டத்தில் தக்காண சுல்தான்களின் ஆட்சியின் கீழ் இது பரவியது. அரேபிய வழி வந்த கேரள இஸ்லாமியர்கள் மாப்பிளமார் என்று அழைக்கப்படுகின்றனர். கிறித்தவ மதம் தென்னிந்தியாவிற்கு புனித தோமையாரால் அறிமுகப்படுத்தப்பட்டது. அவர் பொ.ஊ. 52 இல் கேரளாவின் முசிறிக்கு விஜயம் செய்து கேரளாவின் யூதக் குடியிருப்புக்களுக்கு ஞானஸ்நானம் செய்தார். கேரளா உலகின் மிகப் பழமையான யூத சமூகங்களில் ஒன்றுக்கு உறைவிடமாகவும் உள்ளது. அவர்கள் சாலமன் ஆட்சிக்காலத்தில் மலபார் கடற்கரைக்கு வந்ததாக கருதப்படுகிறது. பொருளாதாரம் தென்னிந்தியாவின் பொருளாதாரம் நாட்டின் சுதந்திரத்திற்கு பிறகு சோசலிச கட்டமைப்பை நோக்கி உறுதி அடைந்துள்ளது. தனியார் துறையின் பங்கெடுப்பு, வெளிநாட்டு வர்த்தகம் மற்றும் அன்னிய நேரடி முதலீடு ஆகியவற்றுக்கு கடினமான அரசாங்க கட்டுப்பாடுகள் உள்ளன. 1960 முதல் 1990 வரை தென்னிந்திய பொருளாதாரங்கள் கலவையான பொருளாதார வளர்ச்சியை பெற்றன. 1960களில் கேரளா சராசரி பொருளாதார வளர்ச்சியைப் பெற்றது. அதே நேரத்தில் ஆந்திரப்பிரதேசத்தின் பொருளாதாரம் அக்காலகட்டத்தில் சரிவை சந்தித்தது. 1970களில் கேரளா பொருளாதார சரிவை சந்தித்தது. அதே நேரத்தில் 1970க்குப் பிறகு தமிழ்நாடு, ஆந்திரப் பிரதேசம் மற்றும் கர்நாடகா ஆகிய மாநிலங்களின் பொருளாதாரங்கள் தேசிய சராசரி வளர்ச்சி விகிதத்தை விட அதிகப்படியான வளர்ச்சி விகிதத்தை பெற்றன. மற்ற இந்திய மாநிலங்களுடன் ஒப்பிடும்போது பொருளாதார சீர்திருத்தக் கொள்கைகள் காரணமாக அவை இந்த வளர்ச்சியை பெற்றன. 2017–18 கணக்கின்படி தென்னிந்தியாவின் மொத்த உள்நாட்டு உற்பத்தி 56 லட்சம் கோடி (US$780 பில்லியன்) ஆகும். இந்திய அளவில் தமிழகம் இரண்டாவது பெரிய மொத்த உள்நாட்டு உற்பத்தியை பெற்றுள்ளது. இந்தியாவில் மகாராஷ்டிராவுக்கு பிறகு இரண்டாவது அதிக தொழில்மயமான மாநிலமாக தமிழகம் திகழ்கிறது. மார்ச் 2015-இன் கணக்கெடுப்பின்படி தென்னிந்தியாவில் 109 சிறப்பு பொருளாதார மண்டலங்கள் உள்ளன. இந்தியாவில் உள்ள மொத்த சிறப்பு பொருளாதார மண்டலங்களில் 60% தென்னிந்தியாவில்தான் உள்ளன. தென்னிந்திய மக்களில் 48%க்கும் அதிகமானோர் விவசாயம் சார்ந்த தொழில்களில் ஈடுபட்டுள்ளனர். விவசாயமானது பெரும்பாலும் பருவ மழையை நம்பியே உள்ளது. நெல், சோளம், திணை, பருப்பு வகைகள், கரும்பு, பருத்தி, மிளகாய் மற்றும் ராகி ஆகியவை தென்னிந்தியாவில் அறுவடை செய்யப்படும் முக்கியமான பயிர் வகைகள் ஆகும். பாக்கு, காப்பி, டீ, ரப்பர் மற்றும் நறுமணப் பொருட்கள் மலை சார்ந்த பகுதிகளில் அறுவடை செய்யப்படுகின்றன. மக்களின் பிரதான உணவு பயிராக நெல் உள்ளது. கோதாவரி, கிருஷ்ணா மற்றும் காவிரி டெல்டா பகுதிகள் நாட்டின் அதிக அரிசி உற்பத்தி செய்யும் பகுதிகளில் ஒன்றாக உள்ளன. அடிக்கடி ஏற்படும் பஞ்சங்கள் காரணமாக விவசாயிகள் கடனாளிகளாகவும், தங்களது ஆடு மாடுகளை விற்கும் நிலைக்கும் மற்றும் சில நேரங்களில் தற்கொலை செய்யும் நிலைக்கும் தள்ளப்படுகின்றனர். இந்தியாவின் மொத்த காப்பி உற்பத்தியில் 92% தென்னிந்தியாவில் தான் உற்பத்தி செய்யப்படுகிறது. பருத்தி, டீ, ரப்பர், மஞ்சள், மாம்பழங்கள் மற்றும் நறுமணப் பொருட்கள் உற்பத்தி செய்யும் முக்கியமான பகுதியாகவும் தென்னிந்தியா விளங்குகிறது. மற்ற பிற முக்கிய விவசாய உற்பத்தி பொருட்களானவை பட்டு மற்றும் கோழி சார்ந்த உற்பத்திப் பொருட்கள் ஆகும். பெங்களூரு, சென்னை, ஹைதராபாத், கோயம்புத்தூர் மற்றும் திருவனந்தபுரம் ஆகியவை நாட்டின் முக்கியமான தகவல் தொழில்நுட்ப மையங்களில் ஒன்றாக உள்ளன. இதில் பெங்களூரு இந்தியாவின் சிலிகான் பள்ளத்தாக்கு என்று அழைக்கப்படுகிறது. தகவல் தொழில்நுட்ப மையங்களின் வளர்ச்சி தென்னிந்தியாவில் பொருளாதார வளர்ச்சியை ஊக்கப்படுத்தியுள்ளது. வெளிநாட்டு முதலீடுகள் மற்றும் நாட்டின் பல பகுதிகளில் இருந்தும் வேலை தேடுவோரை ஈர்த்துள்ளது. 2005–06ல் தென்னிந்தியாவின் மென்பொருள் ஏற்றுமதி 64 ஆயிரம் கோடியை தாண்டியுள்ளது. சென்னை "ஆசியாவின் டெட்ராய்ட்" என்று அழைக்கப்படுகிறது. இந்தியாவின் மொத்த வாகன மற்றும் வாகன பாக உற்பத்தியில் 35% சென்னையில்தான் உற்பத்தி செய்யப்படுகிறது. இப்பகுதி இந்தியாவின் மோட்டார்கள் மற்றும் பம்புகள் தேவையில் மூன்றில் இரண்டு பங்கை கோயம்புத்தூர் உற்பத்தி செய்கிறது. மேலும் நகைகள், ஈர அரவை இயந்திரங்கள் மற்றும் வாகன பொருட்கள் ஏற்றுமதி செய்யும் பெரிய பகுதிகளில் ஒன்றாக விளங்குகிறது. தென்னிந்தியாவின் மற்றொரு முக்கிய தொழில்துறை ஜவுளித் துறை ஆகும். இந்தியாவில் உள்ள மொத்த நார் ஜவுளி ஆலைகளில் 60% தென்னிந்தியாவில் குறிப்பாக கோயம்புத்தூர்,திருப்பூர், ஈரோட்டில் தான் உள்ளன. சுற்றுலாத்துறை தென் இந்தியாவின் மொத்த உள்நாட்டு உற்பத்திக்கு சிறந்த பங்களிப்பை அளிக்கிறது. தமிழ்நாடு, ஆந்திரப் பிரதேசம், கருநாடகம் மற்றும் தெலுங்காணா ஆகிய மாநிலங்கள் சுற்றுலா பயணிகள் வருகையின் எண்ணிக்கையில் முதல் பத்து மாநிலங்களுக்குள் வருகின்றன. உள்நாட்டு சுற்றுலா பயணிகளில் 50%க்கும் மேற்பட்டோர் இந்த நான்கு மாநிலங்களுக்குத்தான் வருகின்றனர். மேற்கோள்கள் இந்தியப் புவியியல்


1. சீக்கிய சமயத்தைத் தோற்றுவித்தவர் யார்? விடை: ஈ) குருநானக் 2. சீக்கியர்களின் புனித நூல் எது? அ) கிரந்த சாகிப் விடை: அ) கிரந்த சாகிப் 3. எவருடைய உள்ளத்தில் உண்மை இருக்கிறதோ அங்கு கடவுள் வாழ்கிறார் இது யார் கூற்று? விடை: ஆ) குருநானக் 4. சகோதரத்துடன் என்ற கொள்கையுடன் தொடர்புடையவர் யார்? அ) குரு அர்ஜீன் 5. அமிர்தரஸில் பொற்கோவிலை கட்டியவர் யார்? அ) குரு அங்கட் ஆ) குரு அமர்தாஸ் இ) குரு ராம்தாஸ் ஈ) குரு அர்ஜுன் சிங் விடை: இ) குரு ராம்தாஸ் 6. குரு அர்ஜுன் சிங் ஆதிகிரந்தம் என்ற நூலை தொகுத்த ஆண்டு எது? அ) கி.பி. 1604 இ) கி.பி. 1602 விடை: ஈ) கி.பி.1605 7. அக்பரின் பக்தி சிறப்பை கேட்டு நேரில் சென்றவர் யார்? ஈ) குரு அர்ஜீன்சிங் 8. குரு அர்ஜுனை கொலை செய்தவர் யார்? விடை: ஆ) ஜஹாங்கீர் 9. குருஹர் கோவிந்தை சிறை பிடித்த அரசர் யார்? விடை: அ) ஜஹாங்கீர் 10. தாராஷிகோவுக்கு உதவிய சீக்கிய குரு யார்? அ) குரு ஹரிராய் ஆ) குரு ஹரிகிஷன் விடை: அ) குரு ஹரிராய் 11. இஸ்லாம் மதத்திற்கு மாறவில்லை என்பதற்காக ஒளரங்கசீப் யாரை கொன்று விட்டார்? அ) குரு கோவிந்த் சிங் ஆ) குரு ஹரிராய் இ) குரு ஹரிகிஷன் ஈ) குரு தேஜ் பகதூர் விடை: ஈ) குரு தேஜ் பகதூர் 12. கிரந்தமும்இ கால்சாவும் உங்களுக்காக வழிகாட்டி என்று கூறியவர் யார்? ஆ) குரு அர்ஜுன் சிங் இ) குரு கோவிந்த் சிங் ஈ) தேஜ் பகதூர் விடை: இ) குரு கோவிந்த் சிங்


விலையில்லா மிதிவண்டிகளில் கர்நாடக அரசின் முத்திரை | Karnataka government's stamp on bicycles offered to Provided Tamilnadu students Newstm Desk | Last Modified : 02 Dec, 2018 12:56 pm திண்டிவனம் அருகே அரசு பள்ளி மாணவர்களுக்கு அமைச்சர் வழங்கிய விலையில்லா மிதிவண்டிகளில் கர்நாடக அரசின் முத்திரை இருந்தது பரபரப்பை ஏற்படுத்தியுள்ளது. விழுப்புரம் மாவட்டம் திண்டிவனத்தை அடுத்த தழுதாளி கிராமத்தில் உள்ள அரசு மேல்நிலைப்பள்ளியில் மாணவ-மாணவிகளுக்கு விலையில்லா மிதிவண்டிகள் வழங்கும் விழா நேற்று நடைபெற்றது. இதில் அமைச்சர் சி.வி.சண்முகம் கலந்துகொண்டு 1,524 மாணவ, மாணவிகளுக்கு விலையில்லா சைக்கிள்களை வழங்கினார். அதில், சில சைக்கிள்களின் முன்புறத்தில், இருந்த வட்டவடிவிலான முத்திரையில் கன்னட மொழியில் சில வாசகங்கள் பொறிக்கப்பட்டு இருந்தது. தமிழக அரசின் முத்திரை இல்லாமல், கர்நாடக அரசின் முத்திரையில் மிதிவண்டிகள் வழங்கியது பரபரப்பை ஏற்படுத்தியது. இந்நிலையில், கர்நாடக மாநிலத்தில் அரசு சார்பில் பள்ளி மாணவ, மாணவிகளுக்கு வில்லையில்லா மிதிவண்டிகள் வழங்கப்பட்டு வருவதாகவும், அது தரமற்றவை என குற்றச்சாட்டு எழுந்ததையடுத்து அந்த மிதிவண்டிகளை நிராகரித்துவிட்டதாகவும் தெரிகிறது. இவ்வாறு நிராகரிக்கப்பட்ட மிதிவண்டிகள் தான் தமிழகத்திற்கு அனுப்பி வைக்கப்பட்டுள்ளதாகவும் கூறப்படுகிறது. இது குறித்து விசாரணை நடத்தப்பட்டு வருவதாக விழுப்புரம் மாவட்ட முதன்மை கல்வி அதிகாரி தெரிவித்துள்ளார். 4, 5ம் தேதிகளில் கனமழைக்கு வாய்ப்பு: வானிலை ஆய்வு மையம்


1. அமைச்சரவை கூட்டாக யாருக்கு பொறுப்புடையது? ஜனாதிபதி பாராளுமன்றம் மாநிலங்களவை மக்களவை 2. மாநிலங்கள் மற்றும் யுனியன் பிரதேசங்கிளலிருந்து தேர்ந்தெடுக்கப்படும் மக்களவை உறுப்பினர்கள் எண்ணிக்கை எந்த ஆண்டு சென்சஸை அடிப்படையாக கொண்டுள்ளது? 3. குடியரசு தலைவரை மீது சிவில் வழக்கு தொடர எத்தனை நாள் முன்னதாக நோட்டீஸ் தர வேண்டும்? 4. பொது நல மனுக்கள் தாக்கல் செய்யும் எந்நாட்டிலிருந்து பெறப்பட்டது? ஆஸ்திரேலியா யு.எஸ்.ஏ இங்கிலாந்து ஜெர்மன் 5. அரசியலமைப்பின் தொடக்கத்தில் சொத்துரிமை அடிப்படை உரிமையின் எந்த ஷரத்தில் இருந்தது?


தேடல் உள்ள தேனீக்களாய்...: அகத்திய அடியார்களுக்கு இனிய செய்தி - அகத்தியர் வனம் இந்தியா (AVI) அகத்திய அடியார்களுக்கு இனிய செய்தி - அகத்தியர் வனம் இந்தியா (AVI) வணக்கம். இதோ தேடல் உள்ள தேனீக்களாய் குழு இந்த மாதம் தன் மூன்றாம் ஆண்டு பயணத்தை துவக்கியுள்ளது. இந்த சிறு பயணத்தை ஒரு சிறிய விழாவாக கொண்டாடிக் கொண்டிருக்கும் வேளையில் மூன்றாம் ஆண்டு பயணம் குருவருளாலும், இறையருளாலும் சிறப்பான தொடக்கம் பெற்றுள்ளது. முதன் முதலாக நாம் ஆண்டு விழாவிற்கான ஏற்பாடுகள் செய்தோம். அதற்கான ஆயத்தப் பணிகள் செய்து சபரி மலை ஜோதி தரிசனம் சென்றோம். அப்போது அகத்தியர் வனம் மலேஷியா குழுவினர் "அகத்தியர் கீதம்" என்ற அருள் தொகுப்பை வெளியிட்டார்கள். இதனை நம் ஆண்டு விழாவில் சேர்க்கும் படி நமக்கு உள்ளுணர்வாய் உதித்தது. உடனே அவர்களிடம் தொடர்பு கொண்டு, நிகழ்வின் நிரலை மாற்றி, மீண்டும் ஆயத்தப் பணிகள் ஆரம்பமானது. விழாவிற்கு மற்றும் நமது அடியார்களுக்கும் தேவையான அளவில் ஒலித்தகடு நமக்கு சென்ற வாரம் வந்து சேர்ந்தது. அதனுடன் அகத்தியரும் நம் வீட்டிற்கு வந்து சேர்ந்தார். இந்த பயணத்தில், சுமார் ஓராண்டுக்கு முன்னர், அகத்தியர் வனம் மலேஷியா போன்று, இந்தியாவில் உள்ள அனைத்து அகத்தியர் அடியார்களை ஒன்றிணைத்து செல்ல வேண்டி முற்பட்டோம். ஆனால் அந்த முயற்சி அப்படியே நின்று விட்டது, நாமும் அப்போது தான் அகத்தியத்தில் நுழைந்த நேரம். பின்னர் படிப்படியாக பஞ்செட்டி சதய பூசையில் கலந்து கொள்ள ஆரம்பித்தோம். மெல்ல மெல்ல சித்தர் பூசையின் மகத்துவம் உணர்ந்தோம். இதோ..கூடுவாஞ்சேரி வந்து சுமார் 2 ஆண்டுகள் ஆகி விட்ட நிலையில், இங்கு மாமரத்து விநாயகர் கோயிலில் அகத்தியர் வீற்றிருப்பது தெரிய வந்தது.அகத்தியரின் அருள் வாக்கிற்கு இணங்க, மாதந்தோறும், ஆயில்ய நட்சத்திரத்தில் ஆராதனை செய்து, கூடுவாஞ்சேரி அகத்தியரிடம் பிராத்தனை செய்து வருகின்றோம். ஒவ்வொரு மாதமும் அகத்தியர் கொடுக்கும் ஆசி அளப்பரியது. சொல்லில் அடக்க இயலாதது. அகத்திய அன்பர்களின் தொடர்பும் நம்மில் சேர்ந்த வண்ணம் உள்ளது. இந்த சூழ்நிலையில், மீண்டும் அதே எண்ணம் உதித்தது. இந்தியாவில் உள்ள அனைத்து அகத்திய அடியார்களையும் ஒன்றிணைக்க வேண்டும், மாதந்தோறும் நடைபெறும் அகத்திய பூசைகளைப் பற்றிய செய்திகளை ஒருங்கே பரிமாறவும், அகத்தியர் பற்றிய செய்திகள், அகத்தியரின் பாடல்கள் போன்ற பல செய்திகளை வெளியிடவும் வேண்டி, அகத்தியர் வனம் இந்தியா (AVI ) என்ற வலைத்தளத்தை இந்த நன்னாளில் துவக்க இருக்கின்றோம். அனைத்து அகத்திய அன்பர்களும் இந்த வலைத்தளத்தை உபயோகித்து, சத்திய நெறியான அகத்தியம் உணர முற்படுவோம். இந்த வலைதளத்தின் நீட்சியாக வாட்ஸாப் குழு ஒன்றும் துவக்க உள்ளோம். அன்பர்கள் இணைந்து அகத்தியர் ஆசி பெற நம்மால் முடிந்த சேவைகளைத் தொடர்வோம்.


text: உயிரியல் என்பது வாழ்க்கை மற்றும் உயிரினங்கள் பற்றிய இயற்கை அறிவியலாகும். உயிரியலில் அனைத்து உயிரினங்களினதும் கட்டமைப்பு, தொழிற்பாடு, வளர்ச்சி, தோற்றம், கூர்ப்பு அல்லது படிமலர்ச்சி, பரம்பல், உயிரியல் வகைப்பாடு போன்றவை ஆராயப்படுகின்றன.. இப்புலம் உயிரினங்களுடைய இயல்புகளையும் நடத்தைகளையும், எப்படி தனிப்பட்ட உயிரினங்களும், உயிரின இனங்களும், தோற்றம் பெற்றன என்பதையும் அவை தங்களுக்குள்ளும், ஒன்று மற்றொன்றுடனும், சூழலுடனும் கொண்டுள்ள தொடர்புகளையும் பற்றிக் கருத்தில் கொள்கிறது. உயிரியலின் வரலாறு நவீன உயிரியல் ஒப்பீட்டளவில் சமீபத்திய வளர்ச்சி அடைந்து இருப்பினும், உயிரியலை உள்ளடக்கியதும் அதனுடன் தொடர்பானதுமான அறிவியல் தொல்பழங்காலத்தில் இருந்தே கற்கப்பட்டது. இயற்கை தத்துவம் மொசப்பத்தேமிய, எகிப்திய, சிந்துவெளி, சீன நாகரிகங்களில் இருந்தே கற்கப்பட்டது. இருப்பினும், நவீன உயிரியலும் இயற்கை ஆய்வும் அதன் அணுகுமுறை தோற்றம் என்பன பெரும்பாலும் பண்டைய கிரேக்க இயற்கை மெய்யியலோடு பெரிதும் தொடர்பு கொண்டுள்ளமை தெளிவாகிறது. அதேவேளை மருத்துவ முறையான கல்வி இப்பொகிரேட்டசு (Hippocrates) காலம் (கி.மு.460-கி.மு.370) வரை பின்னோக்கி செல்கிறது. அரிஸ்டாடில் உயிரியல் வளர்ச்சிக்கு மிகவும் பங்களித்துள்ளார். இடைக்கால இசுலாமிய உலக அறிஞர்களான அல்-சாகிசுவும் (al-Jahiz) (781–869), அல்-தினவாரும் (Al-Dinawari) (828–896) தாவரவியல் பற்றியும் , இராசெசு (Rhazes) (865–925) உடற்கூறியல் பற்றியும் உடலியங்கியல் பற்றியும் நூல்களை எழுதினர். குறிப்பாக கிரேக்க மெய்யியல் அறிவு மரபுகளை ஆய்வு செய்த இஸ்லாமிய அறிஞர்களால் மருத்துவம் சிறப்பாக கற்கப்பட்டது. அந்தோனி வான் இலியூவன்கோக் (Antony van Leeuwenhoek) நுண்ணோக்கியை மேம்படுத்திய பின் உயிரியல் விரைவில் விரிவாக வளரத் தொடங்கியது. இதன் பின்னரே விந்தணுக்களும் பாக்டீரியா எனும் குச்சுயிரியும் நுண்ணோக்கி அங்கிகளின் பாகுபாடும் கண்டுபிடிக்கப்பட்டன. நுண் நோக்கியியல் முன்னேற்றங்கள் உயிரியல் சிந்தனையில் மேலும் ஓர் ஆழமான தாக்கத்தை ஏற்படுத்தின. 19 ஆம் நூற்றாண்டின் முற்பகுதியில் உயிரியலாளர்கள் பலர் உயிர்க்கலத்தின் முக்கியத்துவத்தை சுட்டிக்காட்டினர். 1838 மற்றும் 1839 இல், செல்டியனும் சுவானும் பின்வரும் கருத்துக்களை ஊக்குவிக்கத் தொடங்கினர். 1) உயிரினங்களின் அடிப்படை அலகு உயிர்க்கலம் ஆகும் 2) தனிப்பட்ட உயிர்க்கலங்களில் வாழ்வின் அனைத்து பண்புகளும் உண்டு 3) அனைத்து உயிர்க்கலங்கள் மற்ற உயிர்க்கலங்களின் பகுப்பில் இருந்தே உருவாகின்றன. இவை பின்னர் உயிர்க்கலக் கோட்பாடாக ஏற்றுக்கொள்ளப்பட்டன . உயிரியல் புலங்கள் உயிரியல் ஒரு பரந்த அளவிலான, தனித்தனித் துறைகளாகக் கருதப்படுகின்ற, பல்வேறு கல்வித் துறைகளை உள்ளடக்கிய ஒன்றாகும். அவையனைத்தும் ஒட்டுமொத்தமாகப் பல படிநிலை மட்டங்களில் உயிரினங்கள் பற்றியும், அவை வாழும் சூழல் பற்றியும் ஆய்வு செய்வதோடு, உயிரின வகைகளும் அவற்றை ஆயும் சிறப்பு முறைகள் பற்றியும் கூட ஆய்வு செகின்றன. உயிரினங்களுள் நிகழும் வேதியியல் வினைகள் பற்றிய கற்கைத்துறை உயிர்வேதியியல் ஆகும். உயிரியல் மூலக்கூறுகளின் சிக்கலான ஊடாட்டங்களினை குறித்த ஆய்வு மூலக்கூற்று உயிரியல் ஆகும். அனைத்து உயிர்களின் அடிப்படை அலகான உயிரணு எனும் உயிர்க்கலம் பற்றிய அறிவியல் உயிரணு உயிரியல் அல்லது உயிர்க்கல உயிரியல் எனப்படுகிறது. இழையம் அல்லது திசுக்களின் இயற்பியல், வேதியியல் செயல்பாடுகளைப் பற்றிய அறிவியல் உடலியங்கியல் ஆகும். உயிரினங்களின் உடலின் அமைப்புப் பற்றிய கற்கை உடற்கூற்றியல் ஆகும். அதுவே இழையங்கள் மட்ட ஆய்வு இழையவியல் ஆகும். உயிரிகளில் இழையம், உறுப்புகள், உறுப்புகள் இணைந்த தொகுதிகள் ஆகியவற்றில் நிகழும் இயற்பியல், வேதியியல் தொழிற்பாடுகள் பற்றிய அறிவு உடலியங்கியல் ஆகும். தனி உயிரினத்தின் தோற்றமும், வளர்ச்சியும் (Ontogeny) பற்றிய அறிவு வளர்ச்சி உயிரியல் (Developemental Biology) ஆகும். பல தலைமுறைகளுக்கு இடையிலான பரம்பரை அல்லது கால்வழித் தொடர்புகள் பற்றிய அறிவு மரபியல் ஆகும். விலங்குகளின் நடத்தைகள் பற்றிய அறிவு நடத்தையியல் ஆகும். முழு மக்கள்தொகை மட்டத்தில் மக்கள்தொகை மரபியல் ஊடாகவும், பல்வகை உயிரினங்களில், பல தலைமுறைகளூடாகவும் ஏற்படும் மாற்றங்கள் பற்றிய ஆய்வு படிமலர்ச்சி உயிரியல் ஆகும். அதன் வழியாக உயிரினப் பன்மையையும் உயிரினங்களை வகைப்படுத்தலையும் பற்றிய ஆய்வு உயிரியல் வகைப்பாடு ஆகும். புவிக்கு அப்பாலுள்ள உயிர்கள் மட்டத்திலான ஆய்வு புறவெளி உயிரியல் ஆகும். உயிரிகளுக்கும் அதன் சுற்றுச்சூழலுக்கும் உள்ள உறவுகள் பற்றிய ஆய்வு சூழலியல் ஆகும். இவ்வாறே, மேலும் பல கற்கைத்துறைகளின் ஊடாக, உயிரியல் தொடர்ச்சியாக ஆய்வு செய்து வருகின்றது. நவீன உயிரியலின் அடிப்படைகள் உயிரியலில் பல கோட்பாடுகள் இருந்தாலும், நவீன உயிரியலுக்கு அடிப்படையாக முதன்மை வாய்ந்த ஐந்து கோட்பாடுகள் கீழே கருதப்படுகின்றன: கலக்கோட்பாடு - உயிர்க்கலங்களுடன் தொடர்புடைய அனைத்துக் கற்கைகளும் கலக்கோட்பாட்டில் அடங்கும். அனைத்து உயிரினங்களும் ஒன்று அல்லது ஒன்றுக்கு மேற்பட்டவகை உயிர்க்கலங்களைக் கொண்டிருக்கும். உயிரிகளின் கட்டமைப்பு வகையிலும் தொழிற்பாட்டு வகையிலுமான அடிப்படை அலகு உயிர்க்கலமாகும். அனைத்து உயிர்க்கலங்களும் முதலிலுள்ள கலங்களிலிருந்தே தோன்றும். படிமலர்ச்சிக் கோட்பாடு - மரபணுவில் ஏற்படும் மாற்றங்களாலும், இயற்கைத் தேர்வினாலும், ஒரு மக்கள்தொகையின் மரபுபேற்றுப் பண்புகள் தலைமுறைக்குத் தலைமுறை மாற்றமடையும். இதனால் புதிய இனங்களும், பரம்பரையாகக் கடத்தப்படக்கூடிய இயல்புகளும் உருவாகின்றன என படிமலர்ச்சிக் கோட்பாடு கொள்கிறது. ஆற்றல் - அனைத்து உயிரினங்களின் நிலைப்பாட்டிற்கும் ஆற்றல் தேவைப்படுகின்றது. அந்த ஆற்றலை ஒரு வடிவத்தில் உள்ளெடுத்து, தமக்குத் தேவையான வடிவத்தில் உருமாற்றம் செய்துகொள்ளும் தன்மையை உயிரினங்கள் கொண்டிருக்கின்றன. அகநிலைப்புக் கோட்பாடு - அனைத்து உயிரினங்களும் தமது உடற்சூழலை நிலையாகவும், மாறாமலும் பேணிச் சீரமைக்கும் தன்மையைக் கொண்டிருக்கும் என அகநிலைப்புக் கோட்பாடு கொள்கிறது.. மரபனியல் கோட்பாடு – மரபன் எனும் மரபணுவே மரபுபேற்றுக்கான அடிப்படை அலகாகும் என மரபனியல் கோட்பாடு கருதுகிறது.. ஓர் உயிரினத்தின் பண்புகள் அனைத்தும் டி.என்.ஏ எனும் மரபனில் இருக்கும். உயிரியலில் படிநிலை அமைப்பு உயிரியல் அமைப்பானது, பல்வேறு படிநிலைகளில் ஒழுங்குபடுத்தப்படுகின்றது. வாழ்வின் மிக அடிப்படையான கூறிலிருந்து, சிக்கலான அமைப்புக்கள்வரை இந்தப் படிநிலைகள் விரிந்து செல்கின்றன. இந்தப் படிநிலைகளில் மிகவும் அடிப்படையான படிநிலையாக அணுவும், மிக உயர்ந்த படியாக சூழலியல் அமைப்பும் இருக்கின்றன. அணுவின் துணையான பகுதிகள் - இலத்திரன், நியூட்ரான், புரோட்டான் அணு - தனிமத்தின் இயல்புகளைத் தக்க வைத்திருக்கக்கூடிய, அதன் மிகச் சிறிய அலகு அணுவாகும். (எ.கா. ஐதரசன் அணு, ஆக்சிசன் அணு. மூலக்கூறு - ஒரு தனித்த தனிமத்தினதோ, அல்லது வேறுபட்ட தனிமங்களினதோ இரண்டு அல்லது அதற்கு மேற்பட்ட அணுக்கள் இணைந்து உருவாகும் மிகச் சிறிய அலகு மூலக்கூறு ஆகும். எ.கா. இரு ஐதரசன் அணுக்களும் ஒரு ஆக்சிசன் அணுவும் இணைந்து நீர் மூலக்கூறு உருவாகும். பெருமூலக்கூறு - இவ்வாறு பல அணுக்கள் இணைந்து உருவாகும் பெரிய, சார்பில் அதிக மூலக்கூற்று நிறை கொண்ட, சிக்கலான மூலக்கூறுகள் பெருமூலக்கூறு எனப்படும். எ.கா. கருவமிலம், புரதம், காபோவைதரேட்டு, லிப்பிடு உயிர்க்கலம் - பல மூலக்கூறுகள் சேர்ந்து தன்னைத்தானே இனப்பெருக்கம் செய்து வாழக்கூடிய ஒரு சிறிய அலகை உருவாக்கும்போது, அந்த அலகு உயிரணு அல்லது உயிர்க்கலம் எனப்படும். உயிரணுவானது தனியாகவோ, அல்லது பல்கல உயிரினங்களின் ஒரு பகுதியாகவோ காணப்பட்டு உயிர்வாழக் கூடிய நிலையில் இருக்கும். இழையம் - ஒரே அமைப்பைக் கொண்ட பல உயிரணுக்கள் ஒரு குறிப்பிட்ட செயற்பாட்டிற்காக ஒன்றாக இணைந்து, ஒரு குழுவாக ஒழுங்குபடுத்தப்பட்டிருக்கும்போது, அது இழையம் அல்லது திசு எனப்படும். எ.கா. புறவணியிழையம், தசையிழையம். உறுப்பு - சில செயல்களைப் புரிவதற்காக பல வேறுபட்ட இழையங்கள் ஒன்றாக இணைந்து தொழிற்படும்போது, அது உறுப்பு எனப்படும். எ.கா. இதயம், நுரையீரல், கண் போன்ற உறுப்புக்களில் தசையிழையம், நரம்பிழையம் போன்ற வேறுபட்ட பல இழையங்கள் ஒன்றாக இணைந்து தொழிற்படும். தொகுதி - ஒரு குறிப்பிட்ட உடலியக்கச் செயற்பாட்டிற்காக பல உறுப்புக்கள் ஒன்றாக இணைந்து ஒரு குழுவாக இருக்கும்போது அது உடல் தொகுதி எனப்படும். எ.கா. மனிதர்களில் வாய், உணவுக்குழாய் (களம்), இரைப்பை, கணையம், கல்லீரல், பித்தப்பை, சிறுகுடல், பெருங்குடல், மலவாய் (குதம்) போன்ற உறுப்புக்கள் இணைந்து, மனித உடல் தொகுதிகளில் ஒன்றான, உடலின் சமிபாட்டுச் செயல்முறைக்கான சமிபாட்டுத்தொகுதியை உருவாக்கும். உயிரினம் - தனியான உயிரணுவைக் கொண்ட அல்லது பல உயிரணுக்களைக் கொண்ட தனித்து வாழக்கூடிய தனியன்களின் குழுமல் உயிரினம் எனப்படும். மக்கள்தொகை - ஒரு வரையறுக்கப்பட்ட இடத்தில் வாழும் ஒரு குறிப்பிட்ட இனத்தின் குழுவே மக்கள்தொகை எனப்படும். சமூகம் - ஒரு வரையறுக்கப்பட்ட இடத்தில் வாழும் வேறுபட்ட இனங்களின் மக்கள்தொகைகளைக் கூட்டாகச் சேர்த்து சமூகம் எனலாம். சூழல் மண்டலம் - ஒரு வரையறுக்கப்பட்ட இடத்தில் இருக்கும் ஒரு சமூகமும், அது சார்ந்திருக்கும் அனைத்து சூழலியல் காரணிகளும் இணைந்து சூழல்மண்டலம் எனப்படும். எ.கா. காடு, காட்டில் வாழும் விலங்குகள், தாவரங்கள், அங்கே ஒளி தரும் சூரியன், மண், நீர் அனைத்தும் இணைந்ததே சூழல்மண்டலம். உயிர்க்கோளம் - புவியில் உள்ள அனைத்து சூழல் மண்டலங்களும் இணைந்த தொகுப்பையே உயிர்க்கோளம் என்கின்றோம். உயிரியல் கிளைப்பிரிவுகள் பின்வருவன உயிரியலின் கிளைப்பிரிவுகள் ஆகும்: காற்றுயிரியல் – காற்றுவழி பிறக்கும் கரிமத் துகள்களைப் பற்றிய ஆய்வு வேளாண்மை – நடைமுறைப் பயன்பாடுகளுக்காக, பயிரிடலும் கால்நடை வளர்ப்பும் பற்றிய ஆய்வு உடற்கூற்றியல் – நிலைத்திணைகள் (தவரங்கள்), விலங்குகள், பிற உயிரிகள் குறிப்பாக மாந்தர்கள் ஆகியவற்ரின் வடிவமும் செயல்பாடும் பற்றிய ஆய்வு இழையவியல் – உயிர்க்கலங்கள், இழையங்களைப் (திசுக்கள்) பற்றிய ஆய்வு. இது உடற்கூற்றியலின் நுண்ணோக்கிவழி ஆய்வாகும். விண்ணுயிரியல் (புறவெளி உயிரியல், புறவெளித் தொல்லுயிரியல், உயிர்வானியல்) – புடவியில் உயிரின் படிமலர்ச்சி, பரவல், வருங்காலம் பற்றிய ஆய்வு உயிர்வேதியியல் – உயிர் நிலவவும் செயல்படவும் தேவைப்படும் உயிர்க்கல மட்ட வேதிவினைகளைப் பற்றிய ஆய்வு உயிரிப் பொறியியல் – the study of biology through the means of engineering with an emphasis on applied knowledge and especially related to biotechnology புவியுயிர்ப்பரப்பியல் – the study of the distribution of species spatially and temporally உயிரித் தகவலியல் – the use of information technology for the study, collection, and storage of genomic and other biological data உயிரின மொழியியல் – the study of the biology and evolution of language. கணித உயிரியல் (or Mathematical biology) – the quantitative or mathematical study of biological processes, with an emphasis on modeling உயிரியக்கவியல் – often considered a branch of medicine, the study of the mechanics of living beings, with an emphasis on applied use through prosthetics or orthotics உயிர்மருத்துவ ஆராய்ச்சி – the study of health and disease மருந்தியல் – the study and practical application of preparation, use, and effects of drugs and synthetic medicines உயிரிசையியல் – the study of music from a biological point of view. உயிரியற்பியல் – the study of biological processes through physics, by applying the theories and methods traditionally used in the physical sciences உயிர்சார் குறியியல் – the study of biological processes through semiotics, by applying the models of meaning-making and communication உயிரித் தொழிநுட்பம் – the study of the manipulation of living matter, including genetic modification and synthetic biology தொகுப்புயிரியல் – research integrating biology and engineering; construction of biological functions not found in nature கட்டிட உயிரியல் – the study of the indoor living environment தாவரவியல் – the study of plants உயிர்க்கலவியல் – the study of the cell as a complete unit, and the molecular and chemical interactions that occur within a living cell அறிதல்சார் உயிரியல் – the study of cognition as a biological function பேணல் உயிரியல் – the study of the preservation, protection, or restoration of the natural environment, natural ecosystems, vegetation, and wildlife தாழ்வெப்ப உயிரியல் – the study of the effects of lower than normally preferred temperatures on living beings வளர்ச்சி உயிரியல் – the study of the processes through which an organism forms, from zygote to full structure கருவியல் – the study of the development of embryo (from fecundation to birth) சூழலியல் – the study of the interactions of living organisms with one another and with the non-living elements of their environment சுற்றுச்சூழல் உயிரியல் – the study of the natural world, as a whole or in a particular area, especially as affected by human activity கொள்ளை நோயியல் – a major component of public health research, studying factors affecting the health of populations படிமலர்ச்சி உயிரியல் – the study of the origin and descent of species over time மரபனியல் – the study of genes and heredity. புறமரபியல் – the study of heritable changes in gene expression or cellular phenotype caused by mechanisms other than changes in the underlying DNA sequence குருதியியல் (also known as Haematology) – the study of blood and blood-forming organs. தொகுநிலை உயிரியல் – the study of whole organisms நன்னீரியல் – the study of inland waters கடல் உயிரியல் (or Biological oceanography) – the study of ocean ecosystems, plants, animals, and other living beings நுண்ணுயிரியல் – the study of microscopic organisms (microorganisms) and their interactions with other living things குச்சுயிரியல் – the study of bacteria பூஞ்சையியல் – the study of fungi ஒட்டுண்ணியியல் – the study of parasites and parasitism நச்சுயிரியல் – the study of viruses and some other virus-like agents மூலக்கூற்று உயிரியல் – the study of biology and biological functions at the molecular level, some cross over with biochemistry மீநுண் உயிரியல் – the study of how nanotechnology can be used in biology, and the study of living organisms and parts on the nanoscale level of organization நரம்பியல் – the study of the nervous system, including anatomy, physiology and pathology மக்கள்தொகை உயிரியல் – the study of groups of conspecific organisms, including உயிர்த்திரள் சூழலியல் – the study of how population dynamics and extinction மக்கள்தொகை மரபனியல் – the study of changes in gene frequencies in populations of organisms தொல்லுயிரியல் – the study of fossils and sometimes geographic evidence of prehistoric life நோயியல் – the study of diseases, and the causes, processes, nature, and development of disease உடலியங்கியல் – the study of the functioning of living organisms and the organs and parts of living organisms Phytopathology – the study of plant diseases (also called Plant Pathology) உள உயிரியல் – the study of the biological bases of psychology குவைய உயிரியல் – the study of quantum mechanics to biological objects and problems. சமூக உயிரியல் – the study of the biological bases of sociology கட்டமைப்பு உயிரியல் – a branch of molecular biology, biochemistry, and biophysics concerned with the molecular structure of biological macromolecules விலங்கியல் – விலங்கின வகைபாடு,உடலியங்கியல், வளர்ச்சி, நடத்தை ஆகியவற்றைப் பற்றிய ஆய்வு . இதில் பின்வரும் புலங்கள் அடங்கும். நடத்தையியல் – விலங்கு நடத்தையைப் பற்றிய ஆய்வு பூச்சியியல் – பூச்சிகளைப் பற்றிய ஆய்வு ஊர்வனவியல் – ஊர்வன பற்றிய ஆய்வு and amphibians மீனியல் – மீன்களைப் பற்றிய ஆய்வு பாலூட்டியியல் – பாலூட்டிகளைப் பற்றிய ஆய்வு பறவையியல் – பறவைகளைப் பற்றிய ஆய்வு குருத்தணுவியல் ஆராய்ச்சிகளில் மனித நகலெடுப்பதற்கும், நோயாலோ அல்லது காயப்பட்டு சிதைந்து போவதாலோ அழியும் திசுக்களைத் திரும்ப வளரச் செய்வதற்கும், குருத்துத் திசுக்களை பயன்படுத்தலைப் பற்றி ஆராய்ந்து வருகிறார்கள். படங்களின் தொகுப்பு மேற்கோள்கள் உயிரியல் துறைச்சொற்கள் உயிரியல்


வண்டி பாரத்தை தாங்கிய மாறந்தை ஸ்ரீசெட்டி சித்தர்||Maranthai Sri Chetty Sithar -DailyThanthi ஆகஸ்ட் 07, 11:56 AM


கொரோனா பிறப்பிடமான சீனாவில் வைரஸால் பாதிக்கப்பட்ட 81,000 பேரில் 77,000 பேர் குணமடைந்ததாக அறிவிப்பு 2020-04-07@ 11:43:54 பெய்ஜிங் : கொரோனா வைரசின் பிறப்பிடமான சீனாவில் அதனால் பாதிக்கப்பட்ட 81 ஆயிரத்துக்கும் அதிகமானோரில் 77 ஆயிரத்துக்கும் மேற்பட்டோர் குணப்படுத்தப்பட்டுள்ளனர். சீனாவின் வூகான் நகரில் கடந்த டிசம்பர் மாதம் பரவத் தொடங்கிய கொரோனா தொற்று, தற்சமயம் உலகளவில் சுமார் 205 நாடுகளை ஆட்டிப்படைத்து வருகிறது. அமெரிக்கா, இத்தாலி, ஸ்பெயின், பிரான்ஸ் ஆகிய நாடுகளில் உயிரிழப்புகளும் பாதிப்புகளும் நாளுக்கு நாள் ராக்கெட் வேகத்தில் உயர்ந்து வருகிறது.கொரோனா வைரஸ் தொற்றுக்கு உயிரிழந்தோர் எண்ணிக்கை 75,000ஐ நெருங்கியுள்ளது. கொரோனா வைரஸ் சீனாவின் வூகான் நகரில் முதன் முதலில் கடந்த டிசம்பர் மாத இறுதியில் தான் கண்டறியப்பட்டதாகவும், அப்போது காரணம் புரியாத நிமோனியா என அது அடையாளப்படுத்தப்பட்டதாகவும் அந்நாட்டு தேசிய சுகாதார ஆணையம் தெரிவித்துள்ளது. எனினும் அதற்கான மூலத்தை தொடர்ந்து ஆய்வு செய்த நிலையில் கொரோனா வைரஸ் உறுதிப்படுத்தபட்டதாக கூறியுள்ளது. அங்கு இதுவரை 81,708 பாதிக்கப்பட்ட நிலையில் 3,331 பேர் பலியானதாகவும், 77,078 குணமடைந்து அனுப்பப்பட்டதாகவும் 1,299 பேர் மட்டுமே சிகிச்சையில் இருப்பதாகவும் தெரிவிக்கப்பட்டுள்ளது. இதனிடையே கடந்த 24 மணி நேரத்தில் சீனாவில் கொரோனா வைரஸுக்கு யாரும் உயிரிழக்கவில்லை என்பது குறிப்பிடத்தக்கது. மேலும் செய்திகள் கொரோனா பலி எண்ணிக்கையில் இத்தாலியை முந்தியது அமெரிக்கா: இதுவரை 20,597 பேர் உயிரிழப்பு வுகான் வைரஸ் ஆய்வகத்துக்கு 30 கோடி நிதியுதவி சொந்த பணத்தில் அமெரிக்கா சூனியம்?: கொரோனா பரவிய மர்மத்தில் புதிய ஆதாரங்கள் பல நூற்றாண்டு பாரம்பரியத்தை உடைத்து தனி அறையில் கேமரா முன் போப் பிரான்சிஸ் ஈஸ்டர் உரை: கொரோனாவால் பாதித்த மக்களுக்காக பிரார்த்தனை போரிஸ் ஜான்சன் டிஸ்சார்ஜ் கொரோனா போதாதுன்னு இன்னொன்னா.... பீதியில் உறைந்திருக்கும் அமெரிக்க மக்கள் கொரோனாவால் பாதிக்கப்பட்ட இங்கிலாந்து பிரதமர் டிஸ்சார்ஜ்; போரிஸ் வீடு திரும்பினாலும் பணிகளை தற்போது தொடர வேண்டாம் என மருத்துவர்கள் அறிவுறுத்தல் - கொரோனா பரவலை தடுக்க நேற்று மக்கள் ஊரடங்கு: வெறிச்சோடிய மதுரை மாநகரம் - கொரோனா தாக்குதலுக்கு மத்தியில் குரோஷியாவை உலுக்கிய கொடூர நிலநடுக்கம்...!இடிபாடுகளில் சிக்கி பலர் படுகாயம்! - சீனாவின் ஜாக் மா அறக்கட்டளை மூலம் நன்கொடையளித்த மில்லியன் கணக்கான மருத்துவ பொருட்கள், கிழக்கு ஆபிரிக்க நாடான எத்தியோப்பா விமான நிலையத்திற்கு வந்தடைந்தது! - கொரோனா தாக்குதலை முன்னிட்டு இந்தியா முழுவதும் ஊரடங்கு உத்தரவு: மக்கள் நமாட்டம் இல்லாததால் வெறிச்சோடிய நகரங்கள்...! புகைப்படங்கள் - கொரோனா வைரஸ் எதிரொலி: இந்தியாவில் ஊரடங்கு உத்தரவை தொடர்ந்து பணியில் ஈடுபட்டுள்ளவர்களுக்கு பொதுமக்கள் கைத்தட்டி நன்றி தெரிவித்தனர்


திருவண்ணாமலை அருணாச்சலேஸ்வரர் கோயிலில் வருடம் முழுவதும் விழாக்கள் கொண்டாடப்படுகிறது. அனைத்து விழாக்களை காட்டிலும் கார்த்திகை தீப திருவிழா மிக விமர்சையாக கொண்டாடப்படுகிறது.கார்த்திகை தீப திருவிழா இவ்வருடம் டிசம்பர் மாதம் 10ம் தேதி 2019-ல் கொண்டாடப்படுகிறது.இந்த திருவிழா கார்த்திகை பிரம்மோட்சவம் என்றும் அழைக்கப்பட்டு பத்து நாட்கள் கொண்டாடப்படுகிறது.


மூளை திறனை அதிகரிக்க, நம்பமுடியாத அளவில் விரைவான வெற்றி சாத்தியமா? மூளை அலை என்சைமலஜி மென்பொருள் என்றால் என்ன? மூளை அலை என்சைமோலஜி மென்பொருள் என்பது ஒரு சக்திவாய்ந்த கருவியாகும், இது வெவ்வேறு மூளை அலை நுழைவு நுட்பங்களின் விளைவுகளை சோதிக்க உதவுகிறது. ஏராளமான ஆன்லைன் மூளை அலை நுழைவு தளங்கள் உள்ளன, ஆனால் பயனுள்ள மற்றும் பயன்படுத்த இலவசமான அனைத்து கருவிகளையும் நீங்கள் எளிதாகக் கண்டுபிடித்து அணுகலாம். இந்த பட்டியலில் உள்ள ஒவ்வொரு கருவியின் விரிவான விளக்கங்களையும் இந்த பக்கம் வழங்குகிறது. Brainwave Enzymology (BrainWaveEnz) ஐ இப்போது பதிவிறக்கவும். மூளை அலை நுழைவு மென்பொருளில் உள்ள பிரிவில் மூளை அலை என்சைமலஜி சோதனைகளுக்கு நீங்கள் பயன்படுத்தக்கூடிய எல்லாவற்றையும் பட்டியலிடுவீர்கள். பின்வரும் மூளை அலை நுழைவு கருவிகள் அனைத்தும் பயன்படுத்த இலவசம் மற்றும் மூளை அலை என்சைமாலஜி மென்பொருளுடன் சோதிக்க விருப்பம் உள்ளது: என்ஜோவின்: சிறந்த மூளை அலை நுழைவு மென்பொருளின் சமீபத்திய பதிப்பு. Brainwave Entrainment ஐப் பயன்படுத்தி சிறந்த முடிவுகளைப் பெற உங்களுக்கு உதவ விரும்பினால் EnZO ஒரு சிறந்த தேர்வாகும். இது மூளை அலை நுழைவு மென்பொருளுடன் வேலை செய்கிறது மற்றும் ஆங்கிலம் மற்றும் ஜெர்மன் மொழிகளில் கிடைக்கிறது. மென்பொருள் ஒரு குறிப்பிட்ட மூளை அலை வடிவத்தின் சரியான அதிர்வெண்ணைக் கண்டறிய உங்களை அனுமதிக்கிறது மற்றும் உங்கள் மூளையை உள்ளே நுழைத்து சமநிலைக்குக் கொண்டுவர பல அதிர்வெண் வரம்புகளைப் பயன்படுத்துகிறது. Brainwave Entrainment மென்பொருளில் Brainwave Enzymology விருப்பமும் உள்ளது. Brainwave Entrainment பற்றிய சிறந்த விஷயம் என்னவென்றால், இந்த மென்பொருளைப் பயன்படுத்தும் பிற பயனர்களிடமிருந்து நீங்கள் கற்றுக்கொண்ட ஒரு குறிப்பிட்ட அதிர்வெண் வரம்பைத் தேர்வுசெய்ய இது உங்களை அனுமதிக்கிறது, மேலும் அந்த அதிர்வெண்ணைத் தொகுப்பின் தொடக்க அதிர்வெண்ணாகப் பயன்படுத்துகிறது. ஒரு வலுவான செறிவு அநேகமாக Genium அடையப்படுகிறது. செறிவு அதிகரிப்பது மிகவும் எளிதானது என்பதை டஜன் கண... NooCube செறிவை திறம்பட மேம்படுத்துவதற்கான மிகச் சிறந்த விருப்பங்களில் ஒன்றாக NooCube ஏன்? நுகர்வோரி...


Ragu kethu peyarchi 2017 -Capricorn | மகரம்: (உத்திராடம் 2,3,4, திருவோணம், அவிட்டம் 1,2) (சாதிக்க ஆசையா எதிர்நீச்சல் அடிங்க!) மகரம்: (உத்திராடம் 2,3,4, திருவோணம், அவிட்டம் 1,2) (சாதிக்க ஆசையா எதிர்நீச்சல் அடிங்க!) அனைவரிடமும் அன்பு காட்டும் மகர ராசி அன்பர்களே! ராசிக்கு 8ம் இடத்தில் இருக்கும் ராகு, தற்போது 7ம் இடமான கடகத்திற்கு செல்வதால் தூரதேசம் செல்லவும் அவப்பெயர் ஏற்படவும் வாய்ப்புண்டு. 2ம் இடமான கும்பத்தில் உள்ள கேது, இப்போது உங்கள் ராசிக்கு வருகிறார். இதனால் காரிய தடை, உடல் உபாதை வரலாம். 11ம் இடத்தில் உள்ள சனிபகவானால் பணப்புழக்கம் இருந்திருக்கும். டிச.18ல் அவர் 12ம் இடத்திற்கு மாறுகிறார். அவரால் பொருளாதார இழப்பு வரலாம். எதிரிகளால் இடையூறு உருவாகலாம். எதிர்நீச்சல் அடித்து உழைத்தால் மட்டுமே வாழ்வில் சாதிக்க முடியும். குருபகவான் 9ம் இடத்தில் இருப்பதால் மகிழ்ச்சி அதிகரிக்கும். நினைத்ததை வெற்றிகரமாக செய்து முடிக்கலாம். தேவைகள் பூர்த்தியாகும். தம்பதியிடையே ஒற்றுமை மேம்படும். சுபநிகழ்ச்சி நடந்தேறும். ஆக. 31க்குப் பிறகு 10ம் இடத்திற்கு செல்கிறார். அதன் பின் பொருள் நஷ்டம், மனசஞ்சலம் உண்டாகும். 2018 பிப்.13ல் 11ம் இடத்திற்கு மாறிய பின், பொருளாதார வளம் மேம்படும். புதிய பதவி கிடைக்கும். இனி கால வாரியாக விரிவான பலனைக் காணலாம். 2017 ஜூலை – டிசம்பர் குடும்பத்தில் சுப நிகழ்ச்சி கைகூடும். கணவன் மனைவி இடையே அன்பு மேம்படும். உறவினர்கள் உதவிகரமாக இருப்பர். சிலர் புதிய வீடு, மனை வாங்க யோகம் உண்டாகும். 2017 ஆக. 31க்கு பிறகு குரு பகவானால் பொருள் நஷ்டம், மன சஞ்சலம் ஏற்பட வாய்ப்புண்டு. பணியாளர்கள் சீரான முன்னேற்றம் காணலாம். அதிகாரிகளின் ஆதரவு கிடைக்கும். எதிர்பார்த்த கோரிக்கை நிறைவேறும். தொழில் வியாபாரிகளுக்கு வளர்ச்சி உண்டாகும். லாபம் அதிகரிக்கும். புதிய தொழில் முயற்சி வெற்றி பெறும். கலைஞர்கள் புதிய ஒப்பந்தம் கிடைக்கப் பெறுவர். எதிர்பார்த்த புகழ், பாராட்டு கிடைக்கும். அரசியல்வாதிகள் வாழ்வில் மேம்பாடு அடைவர். மாணவர்கள் சிறப்பான வளர்ச்சியை எதிர்பார்க்கலாம். தேர்வில் நல்ல மதிப்பெண் கிடைக்கும். ஆக.31க்கு பிறகு சிரத்தை எடுத்து படிக்க வேண்டியதிருக்கும். விவசாயிகளுக்கு வருமானத்திற்கு குறைவிருக்காது. புதிய சொத்து வாங்க சிலகாலம் பொறுத்திருக்க நேரிடும். பெண்கள் வாழ்வில் முன்னேற்றம் காண்பர். தம்பதியிடையே ஒற்றுமை மேம்படும். பிள்ளைகளால் பெருமை கிடைக்கும். ஆக. 31க்கு பிறகு குடும்பத்தில் விட்டுக்கொடுக்கவும். 2018 ஜனவரி– 2019 பிப்ரவரி ராகுவால் இடப்பெயர்ச்சி, அவப்பெயரைச் சந்திக்க நேரலாம். நட்பு விஷயத்திலும் விழிப்புடன் இருப்பது நல்லது. கேதுவால் முயற்சியில் தடை, உடல் உபாதை ஏற்படலாம். குரு சாதகமாக இல்லை என்றாலும் அவரது பார்வை பலத்தால் தடைகளை சாமர்த்தியமாக முறியடிப்பீர்கள். 2018 பிப்.13க்குப் பிறகு குருவால் சிறப்பான நிலை உருவாகும். குடும்பத்தில் பெண்களால் பொன் பொருள் சேரும். உறவினர் வருகையும் அவர்களால் நன்மையும் கிடைக்கும். குரு பகவான் 2018 ஏப்.9முதல் 2018 செப்.3வரை வக்ரம் அடைந்து துலாம் ராசிக்கு மாறுகிறார். அப்போது நன்மையை எதிர்பார்க்க முடியாது. தொழில், வியாபாரத்தில் முதலீட்டை அதிகப்படுத்த வேண்டாம். புதிய வியாபார முயற்சியிலும் ஈடுபடுவது கூடாது. இருப்பதை சிறப்பாக நடத்துவதே சிறப்பு.அரசின் சோதனைக்கு ஆளாகலாம். பணியாளர்கள் வேலைப் பளு, அலைச்சலுக்கு ஆளாவர். 2018 பிப்.13க்கு பிறகு வழக்கமான பதவி உயர்வு, சம்பள உயர்வு போன்றவை கிடைக்கும். கலைஞர்களுக்கு புதிய ஒப்பந்தம் கையெழுத்தாகும். ஆனால் விடா முயற்சிஅவசியம். அரசியல்வாதிகள் பிரதிபலன் எதிர்பார்க்காமல் உழைக்க வேண்டியதிருக்கும். மாணவர்களுக்கு படிப்பில் கூடுதல் கவனம் தேவை. 2018 பிப்ரவரி 13க்கு பிறகு கல்வி வளர்ச்சி காண்பர். குருபார்வையால் போட்டியில் வெற்றி பெறுவர். விவசாயம் சீராக இருக்கும். வழக்கு விவகாரங்களில் சுமாரான பலன் கிடைக்கும். பெண்கள் குடும்பத்தாரிடம் விட்டுக் கொடுத்து போகவும். குருவின் 5ம் பார்வையால் பண வரவு அதிகரிக்கும். பரிகாரம்: வெள்ளி ராகு காலத்தில் துர்க்கை வழிபாடு தேய்பிறை அஷ்டமியில் பைரவருக்கு தீபம், சனிக்கிழமையில் கிருஷ்ணருக்கு அர்ச்சனை.


ரூ.3.27 கோடியில் நாக நதியில் தடுப்பணைப் பணி: அமைச்சர் ஆய்வு- Dinamani ரூ.3.27 கோடியில் நாக நதியில் தடுப்பணைப் பணி: அமைச்சர் ஆய்வு By DIN | Published on : 02nd July 2019 09:15 AM | அ+அ அ- | எங்களது தினமணி யுடியூப் சேனலில், சமீபத்திய செய்தி மற்றும் நிகழ்வுகளின் வீடியோக்களைப் பார்க்க, சப்ஸ்கிரைப் செய்ய இங்கே கிளிக் செய்யுங்கள்! ஆரணி அருகே நாக நதியில் ரூ.3.27 கோடியில் கட்டப்பட்டு வரும் தடுப்பணைப் பணிகளை இந்து சமய அறநிலையத் துறை அமைச்சர் சேவூர் எஸ்.ராமச்சந்திரன் ஆய்வு செய்தார். ஆரணியை அருகேயுள்ள அம்மாபாளையம் கிராமத்தின் வழியாகச் செல்லும் நாக நதியில் தடுப்பணை கட்டித் தருமாறு கிராம மக்கள், விவசாயிகள் அமைச்சர் சேவூர் எஸ்.ராமச்சந்திரனிடம் கோரிக்கை வைத்தனர். கோரிக்கையை பரிசீலித்த அமைச்சர், அதனை முதல்வரின் கவனத்துக்கு எடுத்துச் சென்றார். அதன்பேரில், முதல்வரின் ஆணைக்கினங்க அம்மாபாளையம் கிராமத்தில் ரூ.3.27 கோடி மதிப்பீட்டில் தடுப்பணை கட்டும் பணி தொடங்கி நடைபெற்று வருகிறது. தற்போது பணிகள் 70 சதவீதம் நிறைவடைந்துள்ளன. விரைவில் பணி முடிந்து அணை திறக்கப்பட உள்ளது. இந்த நிலையில், அமைச்சர் சேவூர் எஸ்.ராமச்சந்திரன் அணையில் பணிகள் குறித்து ஞாயிற்றுக்கிழமை ஆய்வு செய்தார். ஆய்வின்போது, அரசு வழக்குரைஞர் க.சங்கர், ஒன்றியச் செயலர்கள் பிஆர்ஜி.சேகர், எம்.வேலு, பாசறை மாவட்டச் செயலர் ஜி.வி.கஜேந்திரன். பட்டு கூட்டுறவு சங்கத் தலைவர் சேவூர் ஜெ.சம்பத், முன்னாள் ஒன்றியக் குழு உறுப்பினர் பா.திருமால், கண்ணமங்கலம் குமார், பொதுப்பணித் துறை செயற்பொறியாளர் முரளிதரன், உதவி செயற்பொறியாளர் சிவக்குமார் உள்ளிட்டோர் உடனிருந்தனர். இந்தத் தடுப்பணை 40 மீட்டர் நீளமும், ஒரு மீட்டர் உயரமும் கொண்டது. அணைக்கட்டின் இருபுறமும் மொத்தம் 4 மணற்போக்கிகளைக் கொண்டது. மேலும், தலைப்பு மதகு மூலம் இந்தப் பகுதியில் உள்ள நிலத்தடி நீர்மட்டம் செறிவூட்டப்பட்டு நாக நதியின் இரு பகுதிகளிலும் உள்ள 3 கிராமங்கள் மற்றும் மேல்நகர் ஏரியின் மூலமாக 549.316 ஏக்கர் நிலம் பாசன வசதி பெற வழிவகை செய்கிறது. மேல்நகர் ஊராட்சிப் பகுதிகளில் உள்ள 97 ஆழ்துளைக் கிணறுகள் இந்த அணையால் பயன் பெறும்.


ஏழைக் குடும்பங்களின் கைகளில் அரசு பணத்தைச் சேர்க்க வேண்டும் என்பதே அரசின் முதல் கடமையாகும் என முன்னாள் மத்திய நிதியமைச்சர் ப. சிதம்பரம் தெரிவித்துள்ளார். இதுதொடர்பாக அவர் தனது டிவிட்டர் பக்கத்தில் “ஊரடங்கு உத்தரவின் காரணமாக ஏழைகளின் வாழ்வாதாரம் முடங்கிவிட்டது. அவர்களுக்கு நாள் ஊதியமோ வருமானமோ கிடையாது. அரசின் முதல் கடமை ஏழைக் குடும்பங்களின் கைகளில் பணத்தைச் சேர்ப்பது. இதைச் செய்ய முடியும், செய்ய வேண்டும். எத்தனை முறை இதனை நாங்கள் வலியுறுத்தினாலும் அரசு எங்கள் கருத்தை ஏற்க மறுக்கிறது. இதனைச் செய்யாத வரை இந்த அரசு ஏழைகளைப் பற்றிக் கவலைப்படாத, மனிதாபிமானமில்லாத அரசு என்று தானே கருத வேண்டும்?” என்றார்.


வருடங்கள் பல கடந்தும் தமிழ் மக்களின் விடிவு கேள்விக்குறியே? | tnainfo.com Home News வருடங்கள் பல கடந்தும் தமிழ் மக்களின் விடிவு கேள்விக்குறியே? வருடங்கள் பல கடந்தும் தமிழ் மக்களின் விடிவு கேள்விக்குறியே? வருடங்கள் பல கடந்தும் தமிழ் மக்களின் நிலை கேள்விக்குறியாகவே உள்ளது என வடக்கு மாகாண முதலமைச்சர் சி.வி.விக்னேஸ்வரன் தெரிவித்துள்ளார். உறவுகளைத் தொலைத்தவர்களின் போராட்டம், வீடுகள், காணிகளை இழந்தவர்களின் போராட்டங்கள், வேலையற்ற பட்டதாரிகளின் போராட்டங்கள் என தமிழ்மக்களின் ஏவிளம்பி புதுவருடம் மலர்வதாகவும் அவர் தெரிவித்துள்ளார். இன்று நள்ளிரவு பிறக்கவிருக்கும் ஏவிளிம்பி புத்தாண்டை முன்னிட்டு, ஊடகங்களுக்கு வழங்கிய வாழ்த்துச் செய்தியிலேயே மேற்கண்டவாறு தெரிவித்துள்ளார். மேலும் அவருடைய வாழ்த்துச் செய்தியில் தெரிவித்திருப்பதாவது, பிறக்கவிருக்கும் புத்தாண்டில் மக்களின் துன்ப துயரங்கள் அகலவும் சிறையில் அடைக்கப்பட்ட இளைஞர்கள், யுவதிகள் தமது உறவுகளுடன் இணைந்து கொள்ளவும் விவசாயிகள், மீனவர்கள், வணிகர்களின் தொழில் முயற்சி மேம்படவும் இந்தப் புத்தாண்டு வழிவகுக்கும் என்ற நம்பிக்கை உள்ளதாகவும் அவர் குறிப்பிட்டுள்ளார். இந்தப் புதிய ஆண்டில் எம்மிடையே உள்ள காழ்ப்புணர்வுகள், விரோதங்கள் அனைத்தும் அகல அரசியல் தலைமைகள் ஒன்று சேர்ந்து தமிழ் மக்களின் பிரச்சினைகள் தீர்க்கப்படுவதற்கு பாடுபட வேண்டும் என்றும் முதலமைச்சர் கேட்டுக்கொண்டுள்ளார். மக்களின் எதிர்பார்ப்புக்களை விஞ்சக்கூடிய வகையில் வடமாகாண சபையின் செயற்பாடுகள் அமைவதுடன், நாடாளுமன்ற உறுப்பினர்கள் மற்றும் வடமாகாண சபை உறுப்பினர்கள், அரசியல் பிரமுகர்கள் ஒன்றுசேர்ந்து ஒரே சிந்தனையும் செயற்படுவதற்கு இந்தப் புத்தாண்டு வழிவகுக்கும் என்றும் அவர் நம்பிக்கை வெளியிட்டுள்ளார். இந்தப் புத்தாண்டு அனைவருக்கும் சுபீட்சத்தையும், மன நிறைவையும் வழங்க வேண்டும் என்றும் வடமாகாண முதலமைச்சர் சீ.வி. விக்னேஸ்வரன் வாழ்த்துத் தெரிவித்துள்ளார். Previous Postஇன நல்லிணக்கம் ஏற்பட இப்புத்தாண்டு வழிசமைக்கட்டும் – எதிர்க்கட்சித்தலைவர் Next Postதமிழ் மக்களின் பிரச்சினைகளுக்கு விரைவில் தீர்வு வழங்கப்பட வேண்டும் – சம்பந்தன்


உலக அளவில் கரோனா தொற்றினால் உயிரிழந்தோர் எண்ணிக்கை 85 ஆயிரத்தை தொட்டுள்ளது. தற்போதைய நிலவரப்படி, உலக அளவில் கரோனாவால் உயிரிழந்தோர் எண்ணிக்கை 85,326 என்ற அளவில் உள்ளது. கரோனாவால் பாதிக்கப்பட்டோர் எண்ணிக்கை 14.7 லட்சம் என்ற அளவிலும், குணமடைந்தவர்கள் எண்ணிக்கை 3.6 இலட்சம் என்ற அளவிலும் உள்ளது. அமெரிக்காவில் இதுவரை 13,007 பேர் உயிரிழந்துள்ளனர். ஸ்பெயினில் 14,673 என்ற அளவிலும், இத்தாலியில் 17,669 என்ற அளவிலும், பிரிட்டனில் 7,097 என்ற அளவிலும், பிரான்சில் 10,326 என்ற அளவிலும், ஈரானில் 3,933 என்ற அளவிலும், ஜெர்மனியில் 2,096 என்ற அளவிலும், சீனாவில் 3,333 என்ற அளவிலும், பெல்ஜியத்தில் 2,240 என்ற அளவிலும் கரோனா இறப்பு எண்ணிக்கையானது உள்ளது.


வலை (2000 ) – முன் குறிப்புகள் : ஆபிதீன் | ஆபிதீன் பக்கங்கள் வலை (2000 ) – முன் குறிப்புகள் : ஆபிதீன் 12/03/2011 இல் 15:30\t(ஆபிதீன், ஜாஃபர் முஹ்யித்தீன்) ’பாலம் இடிஞ்சப்ப ’பாலம்’ண்டு ஒரு கதை எழுதுனீங்க. இப்ப பாலம் கட்டியாச்சே.. இதுக்கும் ஒரு கதை எழுதுவீங்களா?!’ என்று கிண்டல் செய்த ’சொல்லரசு’ ஜாபர் முஹ்யித்தீன் மாமாவின் கடிதமொன்றை படித்துக்கொண்டிருந்தேன். பத்து வருடங்களுக்கு முன்பு அவர்கள் எழுதிய கடிதம். மாமா இப்போது இல்லை; மவுத்தாகிவிட்டார்கள். இருதய ஆபரேஷனுக்காக அவர்கள் சென்னை சென்றபோது நான்தான் வழியனுப்பினேன். இதை நண்பன் பாஸ்கரனிடம் சொல்லி கண்ணீர் விட்டபோது டேபிளை ஓங்கி அடித்துச் சிரித்தான். ’வழியனுப்ப நீ போனீலே? எப்படி திரும்புவாங்க உசுரோட!’ என்றான். ’மவுத்’துக்கும் வாய்திறந்து சிரிக்கும் ஊர். நானும் நண்பர் நாகூர் ரூமியும் சேர்ந்து இந்த ஊர் எழுத்தாளர்களுக்காக ஒரு இணையதளம் – இலவசமாக கிடைக்கும் இடத்தில் – நடத்தத் தீர்மானித்தபோது , விபரங்கள் கேட்க ’சொல்லரசு’ மாமாவையும் மற்ற படைப்பாளிகளையும் சந்தித்தது , இதைவைத்து ’வலை’ என்ற கதையை நான் எழுதி அதையும் அந்த தளத்திலேயே வெளியிட்டது ஆகியவற்றை இப்போது சொல்லத் தோன்றுகிறது. இந்த ’வலை’ எனது முதல் சிறுகதைத் தொகுதியில் இடம்பெறவில்லை. காரணம் நாகூர் ரூமிதான். ‘இது வாணாம்.. டாகுமெண்ட்ரி மாதிரி இக்கிது’ என்றார். ‘நான் எழுதுறது எல்லாமே அப்படித்தானே இக்கிம்ங்கனி’ ‘இல்லே.. இது ரொம்ப மோசமா இக்கிது’. இந்த ’டாகுமெண்ட்ரி’யில் ஒரு பிரபலமான எழுத்தாளரை மட்டும் நீக்கிவிட்டேன் – பிரச்சினையைத் தொடர விருப்பமில்லாததால். மற்றபடி என் எல்லா கதைகளையும் போல இதுவும் மோசமாகவே இருக்கும் என்று உறுதி கூறுகிறேன். என்னை நம்பலாம். முதலில் ’சொல்லரசு’ மாமாவின் கடிதத்தைப் படியுங்கள். கண்ணியத்திற்குரிய இளவல்களான பேராசிரியர், முனைவர், முஹம்மது ரஃபி, நாவலாசிரியர் ஜைனுல் ஆபிதீன் ஆகியோருக்கு சென்னைக்குச் செல்லும்போது மறவாமல் முயற்சித்து நமது மதிப்பிற்கும் மரியாதைக்கும் உரிய நீதியரசர் M.M.I அவர்களை சந்திக்க வேண்டும். அதை அடுத்து, நாகை தந்த நல்லறிஞர், மதிப்பிற்குரிய ஸையிதுனா, M. செய்யது முஹம்மது ஹஸன் சாஹிபு அவர்களை சந்தித்து பேசிட மறவாதீர்கள். வாழும் காலெமெல்லாம் உறவாடி – உரையாடி பயன் பெறுங்கள். நமதூரில் வித்துவான் ஜனாப் S.M.A. காதிர் , கவிஞர் ஜனாப் EM. அலி மரைக்காயர், சகோதரர் கவிமணி M.S. தாலிப் சலீம் செய்க், இளவல் கவிமுகில் இஜட். ஜபருல்லாஹ் ஆகியோரை அணுகி, இலக்கிய வட்டத்தை விரிவுபடுத்துங்கள். விளைச்சல் நிறைந்த பயன் தரும்; நம்புங்கள். நம் பணி சிறக்க நல்லருள் துணை நிற்க, நாம் துஆ இறைஞ்சுவோம். பிற பின்னர், நேரில் – மு. ஜாபர் முஹ்யித்தீன் முன்பக்கத்தில் குறிப்பிடப்பட்டுள்ள மேன்மக்களில் ஒருவர் விடப்பட்டுள்ளார். தவறாக நேரிட்டது அது. இப்போது நம்மிடையே வாழுவும் முதிர்ந்த வயதினரான – நமதூர் நூல்கடைத் தெருவில் வாழும் மதிப்பிற்கும் மரியாதைக்கும் உரிய ஜனாப் (லாயர்) முஹம்மது காஸிம் ஆன்மீகத்துறையில் ஈடுபாடு கொண்டவர். மௌளானா ரூமி அவர்களின் மஸ்னவியை மூல மொழியில் பாடக்கூடியவர். நாகை அந்தாதியை நீண்ட காலத்திற்கு முன்பு சிறிய அளவில் பதிப்பித்து தந்தவர் ஆவார். நேரத்தை ஒதுக்கி அந்த பெரியவரையும் கண்டு வந்தால் நிரம்ப செய்தி தெரியவரும். முயற்சி முழுமை பெற்று, வெற்றியாளர்களாக நீங்கள் இருவரும் வலம்வர, வாழ்ந்திட வாழ்த்துகின்றேன். நமக்கு – எளியவன் என்னையும் உள்ளடக்கிய – நமக்கு நல்லருள் பொழியுமாறு நாயனிடம் பிரார்த்திப்போம். அல்லாஹ் அருள்வானாக! அருளகம் , 13 , மிய்யாத்தெரு நாகூர் – 611002 , நாகப்பட்டினம் மாவட்டம் ’வலை’ நாளை ‘திண்ணை‘யில் வெளியாகும், இன்ஷா அல்லாஹ். நாளைக்கு என் பிறந்தநாள் + கல்யாண நாள். அதனால் இந்தப் பரிசு. பல சமயங்களில் பரிசே தண்டனையாகப் போவதுமுண்டு! 12/03/2011 இல் 18:16 எல்லாங்கிடக்கட்டும், விடுங்க நானா! ரெண்டு விஷேசங்களையும் கொண்டாடுங்க, “கிராண்டா’. எல்லாருக்குமா ரெண்டும் இப்படி “இணக்கமா” அமையும்? பிடியுங்கள் என் முதல் வாழ்த்துக்களை! “WISH YOU A GREAT, FESTIVE SUNDAY TOMORROW” 12/03/2011 இல் 19:46 ஆபிதீன் வாழ்த்துக்கள்....! (பிரார்த்தனையுடன்) எடுத்த எடுப்பிலேயே சுருட்டிட்டார் உங்களை, மஜீது காக்கா 13/03/2011 இல் 02:35 பிறந்த நாள், கல்யாண நாள், வலை வெளியீடு நாள் வாழ்த்துகள் சொல்லரசு மாமாவின் கையெழுத்து படிக்க மிகவும் கஷ்டமாகவே இருக்கும். எங்க ஜட்ஜப்பாவின் கையெழுத்தும் தான் மிகவும் மோசமாகவே இருக்கும். எப்போது அவர்கள் எழுதவே மாட்டார்கள். எழுதுவதற்கு கூட உதவியாளரை வைத்து எழுதி அதை நன்றாக படித்து பார்த்து தான் கையெழுத்து போடுவார்கள்.. 13/03/2011 இல் 05:09 ஓ! இததான் சண்டேன்னா ரெண்டுங்றாங்களா! 13/03/2011 இல் 08:38 பிறந்த நாள் மற்றும் கல்யாண நாள் வாழ்த்துக்கள். நாநா ரெண்டு லட்டு திங்க ஆசையா. அன்புடன் – அஹ்மத் மொஹிதின் மற்றும் ரியாஸ் எம் அப்துல் காதர் 'ஆஹா பக்கங்கள்' said, 13/03/2011 இல் 10:09 உங்க ‘ரெண்டுக்கும்’ வாழ்த்துகளை இன்று சொல்லிக்கிறேன். // நாகை தந்த நல்லறிஞர், மதிப்பிற்குரிய ஸையிதுனா, M. செய்யது முஹம்மது ஹஸன் சாஹிபு அவர்களை சந்தித்து பேசிட மறவாதீர்கள். // அவர்கள் எனக்கு பெரிய வாப்பா என்பது உமக்கு நான் சொல்லாத விஷயம். அதையும் இப்ப சொல்லிக்கிறேன். 13/03/2011 இல் 13:39 அஸ்மா சார்பாக அனைவருக்கும் நன்றி. ’ரெண்டும்’ இங்கே : 15/03/2011 இல் 05:12 வலையை படித்து வலையிலேயே விழுந்தும் விட்டேன்... பரக்கத்தா இக்கிது.. சிரிச்சு மாய முடியலை...! 16/03/2011 இல் 09:16 வலையில் ‘மாட்டி’க்கொண்டாகிவிட்டது! சிரித்து சிரித்துத்தான் வெளிவரவேண்டும். வண்டி ஒட்டிக்கொண்டிருக்கும்போது (நான்), சாலையில் யாராவது ஓடினால், இறைதாசனையோ மறைதாசனையோ பார்ப்பது போல் உள்ளது. இப்பல்லாம் தன்னால சிரிச்சுக்கிறதுல பிரச்சினையே இல்ல தெரியுமோ? ஹெட்ஃபோனை காதில் மாட்டிக்கொண்டால் போதும்! 16/03/2011 இல் 17:12 இந்த மாயவலையில் மாட்டிக்கிட்டு வெளியவரவே ரெண்டு நாளாயிடுச்சி! 16/03/2011 இல் 17:43 “சிலந்தி” உங்களைஃப் பாக்கல போல!


வாதநாராயண இலை | பசுமைகுடில் வாதநோய்களை குணமாக்கும் வாதநாராயண இலை மனித உடலில் வாய்வு அதிகமானால் ஆர்த்தரைடீஸ் நோய் ஏற்படும் என்கிறது ஆயுர்வேதம். அளவுக்கு மீறி உடற்பயிற்சி செய்வது, இரத்தப் போக்கு, அதிக பாலியல் உறவினால் ஏற்படும் இழப்பு, இரவு அதிக நேரம் கண் விழித்தல், இயற்கை வேகங்களை தடை செய்தல், கவலை, எலும்பு முறிவு, மழைக்கால குளிர்காற்று போன்ற காரணங்களால் வாயு அதிகமாகி ஆர்த்தரைடீஸ் ஏற்படும் வாய்ப்புள்ளது. அஜீரணமும் மலச்சிக்கலும் இணைந்து கழிவுப்பொருளை உடலை விட்டு நீக்க முடியாமல் போனால், உடலில் மூட்டு வலியை ஏற்படுத்தும். இதனை ஆமவாதம்’ என்கிறது ஆயுர்வேதம். ‘ஆமவாதம் என்பது ருமாடிஸத்தை குறிக்கும். வறண்ட நிலப்பகுதிகளில் வளரும் வாதநாரயண மரம் வலிமை குன்றிய மரமாகும். இதன் கிளைகளை வெட்டி நட்டுவைத்தாலே நன்கு வளரும். வாதாநாராயண மரம் சிறந்த மருத்துவ குணம் கொண்டது. இதனால் வாதவலி, கைகால் குடைச்சல், கணுச்சூலை எல்லாம் குணமடையும். வாத நாராயணன் இலைகள் வாதத்தை அடக்கும் குணமுடையவை. இலைகளை சிற்றாமணக்கு நெய் விட்டு வதக்கி வீக்கங்கள், கட்டிகள் இவற்றுக்கு ஒத்தடம் கொடுக்கலாம். இந்த இலைகளின் சாறு, வாதநோய்களுக்கான தைலங்களில் சேர்க்கப்பட்டால், வாதநோய் எளிதில் போகும் என்பது சித்த, ஆயுர்வேத வைத்தியர்களின் அபிப்பிராயமாகும். வாயுத் தொல்லை நீங்கும் வாயுத் தொல்லையினால் சிலருக்கு கை, கால் குடைச்சல் அதிகமாக இருக்கும். மூட்டு, கை, கால், கணுக்களில் வாயு உட்கார்ந்து கொண்டு தொல்லை தரும். இந்த நோய் உள்ளவர்களுக்கு .வாதநாராயண எண்ணெய் சிறந்த மருந்தாகும் காலை எழுந்த உடன் 30 மில்லி வாதநாராயணன் எண்ணெயை வெந்நீரில் கலந்து குடித்து வர ஒரு மணி நேரத்தில் பேதி போகும். ஐந்து, ஆறுமுறை பேதி போனால் நல்லது. சோர்வை மறைக்க கஞ்சி சாப்பிடலாம். பின்னர் ஒரு டம்ளர் மோர் சாப்பிட பேதி நின்றுவிடும். இந்த எண்ணெய் சாப்பிடும் நாளில் புளி, நல்லெண்ணெய், கடுகு, மீன், கருவாடு கோழிக்கறி சாப்பிடக் கூடாது. பரங்கிக்காய் , பூசணிக்காய், அகத்திக்கீரை, பாகற்காய் சாப்பிடாமல் தவிர்க்கவும். இந்த எண்ணெயை மூன்று முதல் ஆறு நாட்கள் தினமும் காலையில் சாப்பிட நன்கு பலன் கிடைக்கும். எலும்புத் தேய்மானம் குணமடையும் சிறுநீர்ப்பாதையில் தோன்றும் அரிப்பு, புண் உடலில் உஷ்ணம் தொடர்பான நோய்களை குணமாக்கும் கை,கால் எரிச்சல் குணமடையும். பெண்களுக்குத் தோன்றும் வெட்டை நோய் குணமடையும். இம்மருந்து சாப்பிடும் நாளில் கத்தரிப்பிஞ்சு, முருங்கைப் பிஞ்சு. அவரைக்காய், பீர்க்கங்காய், போன்றவைகளைக் சேர்த்துக்கொள்ளலாம். மூன்று நாட்கள் இந்த மருந்தை சாப்பிட்டு வர மூட்டு வீக்கம் குணமடையும். எலும்பு தேய்மானம் குணமடையும். மூட்டு வீக்கத்தை குணமாக்க வாதநாராயண மரத்தின் இலைகளை பறித்து கஷாயமாக்கி அதனை வீக்கம் உள்ள இடத்தில் சூடாக ஊற்றி கழுவ வேண்டும். பிறகு கசாயத்தில் உள்ள இலைகளை மூட்டையாக கட்டி கசாயத்தில் போட்டு ஒத்தடம் தரவேண்டும். இதனால் மூட்டுவலி குணமடையும் உடைந்த எலும்பு சரியாகும் முடக்கற்றான் இலையில் அடை தட்டி சாப்பிடுவது போல வாதநாராயண மரத்தின் இலைகளையும் அரியில் போட்டு அரைத்து சூடாக அடை தட்டி சாப்பிடலாம். இந்த இலையில் ரசம் வைத்தும் அருந்தலாம். இந்த மரத்தின் பிசினை எடுத்து தண்ணீரில் கரைத்துக் குழைத்து வலி உள்ள இடத்தில் பத்து போட வேண்டும். சில நாளில் வலி குறையும். எலும்பு முறிந்த இடத்தில் இந்த பிசினைத் தடவிக் கட்டினால் மிக விரைவில் எலும்பு கூடும். Previous Post:நாட்டு கோழி Next Post:முசுமுசுக்கை கீரை வாதநாராயண எண்ணெய் எங்கு கிடைக்கும்? நீங்கள் எங்கிருக்கிறீர் ஏன்றால், தகவல் கூற வசதி...


'கடவுளை' கண்டுபிடித்துவிட்டோமா? - ஆனந்த விகடன் - 2012-07-18 குருநாத் மெய்யப்பன் சார்பாக சூதாட்டத்தில் ஈடுபட்டதாக விண்டூ தாரா சிங் தகவல் மலையாள மொழிக்கு செம்மொழி அந்தஸ்து என்.எல்.சி நிறுவன பங்குகளை விற்க வைகோ எதிர்ப்பு கிரிக்கெட் சூதாட்டத்தில் சிக்கிய பாகிஸ்தான் நடுவர் ஆசாத் ரவுப் நீக்கம் மத்திய அமைச்சர், காங்கிரஸ் எம்.பி.க்கு பிடிவாரண்ட் தமிழகம் முழுவதும் 34 போலீஸ் சூப்பிரண்டுகள் மாற்றம் சூதாட்டப் புகாரில் சிக்கிய கிரிக்கெட் வீரர்களின் சொத்துகள் முடக்கம்? பட்டாசு விபத்தில் முதல்வர் நிவாரண நிதி வழங்கவில்லை: எம்.பி. மாணிக்கம் தாகூர் குற்றச்சாட்டு வருகிறது அ.தி.மு.க. நேர்காணல் - ஹிட் லிஸ்டில் ஐந்து அமைச்சர்கள் மலேசியாவில் 4 தமிழர்களுக்கு தூக்குத் தண்டனை 24 May, 2013 ஆனந்த விகடன் / 18 Jul, 2012 / 'கடவுளை' கண்டுபிடித்துவிட்டோமா? A- A A+ Previous ArticleNext Article 22 'கடவுளை' கண்டுபிடித்துவிட்டோமா? 'கடவுளை' கண்டுபிடித்துவிட்டோமா? கொலம்பஸ் அமெரிக்காவைக் கண்டறிந்தது எந்த அளவுக்கு முக்கிய மானதோ, அந்த அளவுக்கு முக்கியமானது இந்தக் கண்டுபிடிப்பு என்று உலகம் கொண்டாடும் கண்டுபிடிப்பு அது. நம் காலத்தின் மிகப் பெரிய ஆராய்ச்சி. 37 நாடுகள், 169 ஆய்வு நிறுவனங்கள், 3,000 ஆராய்ச்சியாளர்கள் பின்னணியில் இருந்தனர். 'ஹிக்ஸ் போஸான்’... பிரபஞ்சம் தோன்றிய கதையின் கடைசி அத்தியாயம். அதன் வரலாற்றுத் தந்தை இந்தியா! ஹிக்ஸ் போஸான்? சுமார் 1,370 கோடி ஆண்டுகளுக்கு முன் அண்டவெளியில் ஒரு பெருவெடிப்பு நிகழ்ந்தது. அப்போது வெடித்துச் சிதறிய கோடானுகோடி நுண் துகள்கள் இணைந்தே அணுக்களும் மூலக் கூறுகளும் கோள்களும் இந்தப் பேரண்டமும் உருவாயின. பெருவெடிப்பு நடந்தபோது, ஒலியைவிட அதிவேகத்தில் எல்லாத் திசைகளிலும் நுண் துகள்கள் சிதறின. அப்படிச் சிதறிய கணத்தில் அந்த நுண்துகள்களுக்கு நிறை இல்லை (நிறை என்பது புவியீர்ப்பு விசை யைக் கழித்தது போகக் கிடைக்கும் எடை). அவற்றுக்கு நிறையைக் கொடுத்தது எது?, எப்படி அவை. . . இதை முழுமையாக படிக்க இங்கே Login செய்யவும் fb iconSign in with Google twitter iconSign in with Facebook why nobody knows that somebody has to be Indian Government to get Bharath Rathna. Congress will give that sometime free, only for their supporters. Rajesh 10 Months agoWRITE REPLYLike Dislike Report Abuse I remember an article,, When sardarjee was a child,he went to a school, he know very well about "Ticks" ( Ticks are small arachnids in the order Ixodida. Along with mites, they constitute the subclass Acarina. Ticks are ectoparasites (external parasites), living by hematophagy on the blood of mammals, birds, and sometimes reptiles and amphibians ). One day class teacher want him give a speech he spoke well about "Ticks". It repeated on some other days continuously when sardarjee required to give a speech. So Teacher decided to change the speech and she gave a topic about dog.. Sardarjee started, dog is domestic animal, it has four legs a tail and in its body you find ticks and he start to speak about ticks again,,,, Nothing big difference in this article,,, Vijay 10 Months agoWRITE REPLYLike Dislike Report Abuse We Miss Sujata's view at this point of time, He would have wrote a beautiful article ...... :( Human 10 Months agoWRITE REPLYLike (5) Dislike Report Abuse போஸ் பற்றிய அறிமுகம் (பிஸிக்ஸ் படித்தவர்களுக்கு தவிர) பாமரர்களுக்கு அதிலும் பள்ளி மாணவர்களுக்கு தெரியாது. சி.வி.ராமன் போல. தெரிந்திருந்தாலும் ஜகதீஷ் சந்திரபோஸ் - அதான் தாவிரவியல் அறிஞர் - பற்றி இருக்கும். அவரின் வானொலி ஆய்வும் கூட அத்தனை பிரபலம் இல்லை அதற்காக விகடனுக்கு நன்றி சொல்லலாம். ஆனால் அதற்கு மேல் இழுத்திருப்பதுதான் சற்று அதிகம். இந்த கட்டுரை - இது போஸிற்கு சேர வேண்டிய புகழ் மாறி ஹிக்ஸூக்கு சென்று விட்டது என்பது போன்ற பிரமையை ஏற்படுத்த் முயலுவதாக தெரிகிறது. அது தவறான ஒன்று. விஞ்ஞானம் கண்டுபிடித்தபின் அது நமது பண்டைய கல்வெட்டுகளிலும், இலக்கியங்களிலும் ஏற்கனவே சொல்லப்பட்டு இருப்பவை என்று வாதிடுவதை போல - அது இந்தியர்களை சற்று மட்டமாக காண்பிக்கிறது. (புஷ்பக விமானம் - ராமாயணத்திலேயே ஹெலிகாப்டர் கண்டறிந்த கலாச்சாரம் என்று என் தமிழ் ஆசிரியர் பெருமையோடு சொன்னது நினைவிற்கு வருகிறது). Venky 10 Months agoWRITE REPLYLike (19) Dislike Report Abuse View replies I think in my last comment for this article i have mis-typed 'Big Band theory' instead of 'Big Bang theory' sorry for that. Daisy 10 Months agoWRITE REPLYLike (3) Dislike Report Abuse Unknown information. Good. VKolappan 10 Months agoWRITE REPLYLike Dislike Report Abuse அமெரிக்காவில் அதிகம் வாழும் கிருத்துவர்களில் மெத்தடிஸ்ட் எனப்படும் ஒரு பிரிவினர் Big Band கொள்கையையும் டார்வினின் பரிணாம வளர்ச்சி கொள்கையையும் ஏற்க மறுப்பார்கள். காரணம் பைபிளில் உள்ள முதல் ஆகமாக உள்ள ஆதிஆகமத்தில் உலகம் 7 நாளில் உண்டானது என உள்ளது. ஆனால் கத்தோலிக்கர்கள் ஏழு நாள் என்பது ஏழு கோடி யுகம் என நினைத்து Big Band கொள்கையையும் டார்வினின் பரிணாம வளர்ச்சி கொள்கையையும் ஏற்கிறார்கள். ((கடவுள் துகள் என இவர்கள் விவாதம் எழுப்புவதன் காரணம் அந்த ஏழு நாட்களே.)) Daisy 10 Months agoWRITE REPLYLike (5) Dislike Report Abuse Can someone explain, why Boson name is in the name? What is his contribution and if it is so important, why not in text books? RM 10 Months agoWRITE REPLYLike Dislike Report Abuse இப்படி பெருமை படும்படி இருந்த வங்காளிகள் இப்போ எப்படி இருக்கிரார்கள் தெறியுமா ?. லண்டம் கார்டியன் பதிரிகை சொல்கிரது ' மேற்க்கு வங்கத்தில் ஏழ்மை சப்சஹாரா நிலையில் உள்ளது. அதாவது ஆஃபிரிக்கா சஹாராவின் ஏழமையை விட மோசமாக உள்ளது. திமுக, முக வை தமிழகத்தை ஆளவிட்டால் நாமும் ஒரு நாள் இப்படி ஆகிவிடுவோம். Appan 10 Months agoWRITE REPLYLike (2) Dislike Report Abuse Missing Sujatha... subbiah 10 Months agoWRITE REPLYLike (3) Dislike Report Abuse கடவுளுக்கும் இந்தத் துகளுக்கும் என்ன சம்பந்தம்? ஒரு மண்ணும் கிடையாது....இது மிகவும் சரி.... இருக்கும் போது மதிக்காமல் விட்டுவிட்டு இப்போது குத்துது, குடையுது என்று சொல்வது நாம் மட்டும்தான் Thirumurugan 10 Months agoWRITE REPLYLike (1) Dislike Report Abuse விமானம் உண்டாகும் முன்னே பல யுகங்களுக்கு முன் (கற்பனையெனினும்) மனக்கண்களால் கண்டு களித்தார் நம் முன்னோர். நம் வேதங்களில் உள்ள சில பல ரகசிய்ங்களை ஜெர்மனியர் தம் நாட்டிற்குக்கொண்டு சென்று பல விஞ்ஞானக்கண்டுபிடிப்புகலையும் மருத்துவக்கண்டுபிடிப்புகளையும் பெற்றனர், நம் நாட்டில்தான் வர்மக்கலை யோகக்கலை போன்ற செல்வங்கள் இருக்கின்றன. சதுரங்க விளையாட்டு., வானசாஸ்த்திரம் இன்னும் பல அரிய அபூர்வ விஷயங்கள் உள்ளன். மற்றவர்களின் கண்டுபிடிப்புகளுக்கு நாம் சொந்தம் பாராட்டுவதும் தவறு, நம் பெருமைகளை குறைவாய் கணிப்பதுவும் தவறு. அதெல்லாம் சரி, அந்த முதல் பெருவெடிப்புக்கு முன்னால் வேறெந்த வெடிப்பும் நிகழவில்லைனு அறிஞர் பெருமக்களால அறிதியிட்டு சொல்ல முடியுமா? அப்படி சொல்ல முடிஞ்சா என்கிட்ட கேட்கறதுக்கு ஒரு கேள்வி இருக்கு. SKR 10 Months agoWRITE REPLYLike (1) Dislike Report Abuse >>போஸ் உட்பட எத்தனை விஞ்ஞானிகளுக்கு நாம் இதுவரை பாரத ரத்னா வழங்கி இருக்கிறோம்?<< அதான் சச்சினுக்கு குடுக்குறோம்ல அது போதாதா? SKR 10 Months agoWRITE REPLYLike (2) Dislike Report Abuse அடிப்படைத் துகள்களுக்கும் நிறை இருப்பதற்கு இதுவரை கண்டறியப்படாத ஒரு நுண்துகள்தான் காரணம் என்று கண்டறிந்தார்கள்! இது தான் விஷ்ணு என்கிறது இந்து மதம்! அணுத்துகள்கள் சுற்றுவதைப்போல்தான் கோள்கள் சூரியனைச் சுற்றுகின்றன. எலக்ட்ரான் இடம் மாறுவதுபோல் கோள்கள் ஒரு சூரியக்குடும்பத்திலிருந்து இன்னொன்றுக்குத் தாவக்கூடியதே! ஆராய்ச்சியாளர் என இறங்கி அவர் ஒரு சிறு துரும்பை நகர்த்தியிருந்தாலும் அதை அணில் செய்த தொண்டாகக் கருதத்தான் வேண்டும்.னம்மவரின் பங்கும் உண்டு என்பதால் நம் முதுகில் நாமே தட்டிக்கோள்வதில் தவறொன்றுமில்லை,ஆகவே பெருமைப்படுவோம். Kuvalai Ezhil 10 Months agoWRITE REPLYLike Dislike Report Abuse ஆமாம். கடவுளின் துகளை கண்டுபிடித்துவிட்டோம். அதனாலென்ன? சோற்றுக்கில்லாமல் சாகும் ஆயிரக்கணக்கான குழந்தைகளை கண்டுபிடிக்க யாரும் முன்வரவில்லையே! Cavitha 10 Months agoWRITE REPLYLike (1) Dislike Report Abuse "அணுவை பிளந்து அதனுள் ஏழ்கடலை புகுத்தி " என ஓவ்வையார் பல ஆண்டுகளுக்கி முன்னமே சொல்லிவிட்டர் ! அதனால் இத்தகைய பெறுவெடிப்புகளால் இன்னுமொறு எனர்ஜி தான் வெளிப்படுமே அன்றி கடவுளின் சாரமோ துவைத அத்வைத கோட்பாடுகளோ வெளிப்பட போவதில்லை,,,, Ji M 10 Months agoWRITE REPLYLike Dislike Report Abuse பெருவெடிப்பு நடந்தபோது, ஒலியைவிட அதிவேகத்தில் எல்லாத் திசைகளிலும் நுண் துகள்கள் சிதறின..... அது அந்த "ஒலி" இல்ல .. இந்த "ஒளி" சுதர்ஷன்...போர்ட் ப்ளேயர் 10 Months agoWRITE REPLYLike (5) Dislike Report Abuse ஹிக்ஸ் போஸோன் துகளால் என்ன பயன் விளையும் என்று யாராவது சொன்னால் தேவலை. 10 பில்லியன் டாலர் பணால் ப்ராஜக்ட் இது. ஈரோ பிரச்னையால் தங்களுக்கு தொடர்ந்து வேலை இருக்க வேண்டுமென்பதற்காகவே இப்படி ஒரு பிரஸ் மீட் வைக்கப்பட்டது என்று சொல்கிறார்கள். அதனால் தான் 99.99 சதவீதம். திருச்சிக்காரன் 10 Months agoWRITE REPLYLike (2) Dislike Report Abuse


text: டின்டால் விளைவு (Tyndall effect) என்பது கூழ்ம நிலையிலுள்ள பொருட்களின் வழியாகப் பாயும் ஒளிக்கதிர்களை அவற்றிலுள்ள கூழ்மத்துகள்கள் (colloidal particles) சிதறடிப்பதைக் குறிப்பதாகும். இவ்வாறு ஒளிச்சிதறடிக்கப்படுவதால் ஊடுருவும் ஒளிக்கதிரின் பாதைப் புலனாகிறது. இவ்விளைவு இதைக் கண்டுபிடித்த அயர்லாந்து அறிவியலர் இஞ்சான் டின்டால் என்பவரின் பெயரால் இவ்வாறு அழைக்கப்படுகிறது. பனிக்காலத்தில் வண்டிகளிலுள்ள முன்விளக்குகளின் ஒளி சிதறுவது இவ்விளைவினாலே ஆகும். புவியின் காற்று மண்டலமும் ஒரு கூழ்மக் கலவையே. இதன் காரணமாக சூரிய ஒளி சிதறடிக்கப்படுகிறது. குறைந்த அலைநீளம் (wavelength) கொண்ட கதிர்களே கூடுதலாக சிதறடிக்கப் படுகின்றன. இதன் காரணமாகவே வானம் நீல நிறமாகத் தென்படுகின்றது. இவற்றையும் பார்க்கவும் இராமன் விளைவு மேற்கோள்கள் இயற்பியல் கோட்பாடுகள் சிதறல்


text: நாம் இருவர்; நமக்கு இருவர்: தூத்துக்குடி பிரச்சாரத்தில் மோடி, அமித்ஷா; அம்பானி, அதானியை கிண்டல் செய்த ராகுல் காந்தி | Rahul slams Modi Amit Shah in his campaign in Tutucorin - hindutamil.in Updated : 27 Feb 2021 15:21 pm Last Updated : 27 Feb 2021 03:21 PM நாம் இருவர் நமக்கிருவர் என்ற கொள்கையோடு பிரதமர் மோடியும், அமித் ஷாவும் இரண்டு கார்ப்பரேட் முதலாளிகளுக்கு மட்டுமே உதவியாக இருப்பதாக ராகுல் காந்தி கடுமையாக விமர்சித்தார். காங்கிரஸ் எம்.பி., ராகுல் காந்தி சட்டப்பேரவைத் தேர்தல் நடைபெறவுள்ள மாநிலங்களில் தீவிர தேர்தல் பிரச்சாரத்தில் ஈடுபட்டு வருகிறார். தொடர்ந்து தமிழகத்தில் 2-வது கட்டமாக அவர் இன்று (பிப்.27) தேர்தல் பிரச்சாரத்தை தொடங்கினார். இன்று காலை 11 மணிக்கு தூத்துக்குடி வாகைகுளம் விமான நிலையத்துக்கு வந்தடைந்தார். அங்கு அவருக்கு காங்கிரஸ் கட்சியினர் உற்சாக வரவேற்பு அளித்தனர். தொடர்ந்து காலை 11.30 மணிக்கு தூத்துக்குடி வஉசி கல்லூரி கூட்ட அரங்கில் காங்கிரஸ் கட்சியைச் சேர்ந்த வழக்கறிஞர்களுடன் கலந்துரையாடலில் கலந்து கொண்டார். அங்கு வழக்கறிஞர்கள் எழுப்பிய பல்வேறு கேள்விகளுக்கும் அவர் பதிலளித்தார். வழக்கறிஞர்களின் கேள்விகளை எதிர்கொள்ளும் முன் பேசிய ராகுல் காந்தி, "ஒரு தேசம் என்பது தேர்ந்தெடுக்கப்பட்ட மக்கள் பிரதிநிதிகள் கொண்ட அமைப்புகள், பஞ்சாயத்து அமைப்புகள், இன்னும் பல அரசியல் சாசன அமைப்புகளால் ஆனது. இந்த அமைப்புகள் சுதந்திரமாக செயல்படும் போதுதான் தேசம் சமநிலையுடன் இருக்கும். ஆனால், கடந்த 6 ஆண்டுகளாக இந்த அமைப்புகளின் மீது மத்திய அரசு திட்டமிட்ட தாக்குதலை நடத்தி வருகிறது. நாட்டின் அரசியல் சாசன அமைப்புகள் அனைத்தையும் பாஜக சீரழித்து வருகிறது. நாட்டில் ஜனநாயகம் அழிந்துவிட்டது என்பதை மிகுந்த வருத்தத்துடன் தெரிவித்துக் கொள்கிறேன். என் மீது எந்த ஊழல் புகாரும் இல்லை. அதனால், என்னை பாஜகவால் சிபிஐ, அமலாக்கப்பிரிவு மூலமாக அச்சுறுத்த முடியாது.காங்கிரஸ் ஆளுகின்ற மாநிலங்களில் எம்எல்ஏ.,க்களை விலை கொடுத்து வாங்குகிறது பாஜக. எம்எல்ஏ.,க்களை அதிகார பலம், பண பலத்தால் கட்சி மாற வைக்கிறது பாஜக. பல ஆயிரம் கோடி ரூபாய் பணத்துடன் தேர்தலை எதிர்கொள்கிறது பாஜக" என்றார். தொடர்ந்து, பிரதமர் மோடியின் செயல்பாடு குறித்து வழக்கறிஞர் ஒருவர் கேள்வி எழுப்பினார். பிரதமர் இத்தேசத்துக்கு பயனற்றவராக இருப்பதாகவும் அந்த வழக்கறிஞர் விமர்சித்தார். அதற்குப் பதிலளித்த ராகுல் காந்தி, நீங்கள் பிரதமர் மோடி பயனற்றவராக இருக்கிறார் என்று கூறினீர்கள். நான் அதில் சிறு திருத்தம் செய்ய விரும்புகிறேன். இங்கே ஒவ்வொரு மனிதரும் யாரேனும் ஒருவருக்கு உதவியாகத் தான் இருக்கிறோம். நான் விவசாயிகளுக்கு, ஏழை எளிய மக்களுக்கு உதவியாக இருக்கிறேன் என்றால் பிரதமர் மோடியும், உள்துறை அமைச்சர் அமித்ஷாவும் இந்நாட்டில் இருவருக்கு ( அம்பானி, அதானி) மிகப்பெரிய உதவியாக இருக்கிறார்கள். நாம் இருவர், நமக்கு இருவர் என்ற கொள்கையில் அவர் உதவியாக இருக்கிறார் என்று கூறினார். அவரின் இந்த பதிலுக்கு வழக்கறிஞர்கள் பலத்த ஆரவாரத்துடன் கைதட்டி உற்சாகத்தை வெளிப்படுத்தினர். கூட்டத்தில் மேலுமொரு வழக்கறிஞர், இந்தியாவில் மதச்சார்பின்மை சேதப்படுத்தப்பட்டுள்ளதா என்று கேள்வி எழுப்பினார். அதற்குப் பதிலளித்துப் பேசிய ராகுல் காந்தி, நிச்சயமாக. மதச்சார்பின்மை நம் அரசியல் சாசனத்தின் அடிநாதம் மட்டுமல்ல. அது தேசத்தின் கலாச்சாரம். பாஜக அரசு மதச்சார்பின்மையை சிதைத்துவிட்டது என்றார். விவசாயிகள் போராட்டம், குடியுரிமைச் சட்டத்துக்கு எதிரான போராட்டங்களை ஒடுக்குவதன் மூலம் ஜனநாயகத்தை பாஜக அரசு நெறிக்கிறது என்றார். ஆர்எஸ்எஸ் மற்றும் பாஜகவை கேள்வி கேட்பவர்கள் குரல்வளை நெரிக்கப்படுகிறது. நீதித்துறை, ஊடகம் என அனைத்திலும் ஆர்.எஸ்.எஸ் நுழைந்து விட்டது. மோடியும், அமித் ஷாவும் நாட்டில் இருவர் நலனுக்காகவே மட்டுமே செயல்படுகின்றனர். ஆனால், காலம் வரும். அப்போது இந்த இருவரும் தூக்கி எறியப்படுவர் என்றார். மோடிஅமித் ஷாஅம்பானிஅதானிராகுல் காந்திதூத்துக்குடியில் பிரச்சாரம்வழக்கறிஞர்களுடன் கலந்துரையாடல்#RahulGandhi#Congress#TNElection2021


text: சுற்றுலா உள்ளிட்ட துறைகளில் ஒத்துழைப்பு : இந்தியா - ஓமன் இடையே 8 ஒப்பந்தங்கள் கையெழுத்து திங்கள் 12, பிப்ரவரி 2018 4:18:34 PM (IST) இந்தியா - ஓமன் இடையே சுற்றுலா உள்ளிட்ட துறைகளில் ஒத்துழைப்பு தொடர்பான 8 முக்கிய ஒப்பந்தங்கள் கையெழுத்தானது. இந்திய பிரதமர் நரேந்திர மோடி 4 நாட்கள் சுற்றுப்பயணமாக பாலஸ்தீனம் மற்றும் மத்திய கிழக்கு நாடுகளுக்கு கடந்த வெள்ளிக்கிழமை சென்றார். இந்த சுற்றுப்பயணத்தின் கடைசியாக ஒமன் நாட்டுக்கு நேற்று பிரதமர் மோடி சென்றார். சுமார் பத்து ஆண்டுகளுக்கு பிறகு இந்திய பிரதமர் ஒருவர் தற்போதுதான் அந்நாட்டுக்கு சென்றுள்ளது குறிப்பிடத்தக்கது. இதற்கு முன்பு முன்னாள் பிரதமர் மன்மோகன் சிங் அந்த நாட்டுக்கு சென்று இருந்தார். இந்திய பிரதமர் நரேந்திர மோடி இன்று ஓமன் சுல்தானை சந்தித்து பல்வேறு விஷயங்கள் குறித்து பேச்சு வார்த்தை நடத்தினார். அப்போது இரு நாடுகளுக்கு இடையே பாதுகாப்பு சுகாதாரம் மற்றும் சுற்றுலா உள்ளிட்ட துறைகளில் ஒத்துழைப்பு தொடர்பான 8 ஒப்பந்தங்கள் கையெழுத்தானது. பிரதமர் நரேந்திர மோடி ஓமன் சுற்றுப்பயணத்தின்போது அந்நாட்டின் தலைநகரான மஸ்கட்டில் உள்ள சுல்தான் காபுஸ் விளையாட்டு வளாகத்தில் வெளிநாடு வாழ் இந்தியர்கள் மத்தியில் உரையாற்றினார். இந்தியா-ஒமன் வர்த்தக சந்திப்பில் நிகழ்ச்சியில் ஓமன் தலைமை செயல் அதிகாரிகளை சந்தித்து பேசினார். மஸ்கட்டில் உள்ள சிவன் கோயிலுக்கு சென்று வழிப்பட்டார். மேலும் சுல்தானின் மிகப்பெரிய பள்ளிவாசலை பார்வையிட்டார். ஓமனின் துணை பிரதமர்கள் சயீத் பாகத் மற்றும் சயீத் ஆசாத் ஆகியோரை சந்தித்து மோடி பேச்சுவார்த்தை நடத்தினார். பாலஸ்தீனம் மற்றும் மத்திய கிழக்கு நாடுகள் சுற்றுப்பயணத்தை முடித்து கொண்டு பிரதமர் நரேந்திர மோடி நாளை இந்தியா வந்தடைவார்.


100 திமிங்கிலங்களை அதிரடியாக சிறை வைத்த ரஷ்யா...விடுதலைக்காக குவிந்த கையெழுத்துகள்! என்ன காரணம்? - Lankasri News 100 திமிங்கிலங்களை அதிரடியாக சிறை வைத்த ரஷ்யா...விடுதலைக்காக குவிந்த கையெழுத்துகள்! என்ன காரணம்? 100 திமிங்கிலங்களை சிறை வைத்த ரஷ்யா, சமூகவலைத்தளங்களில் குவிந்த எதிர்ப்பு குரலால் தற்போது அதை விடுவிப்பதற்கான முயற்சியில் இறங்கியுள்ளதாக தகவல் வெளியாகியுள்ளது. ரஷ்யாவில் சமீபத்தில் சுமார் 100 திமிங்கிலங்களை அதிகாரிகள் பிடித்து வைத்திருப்பதாக கூறி புகைப்படங்கள் சமூகவலைத்தளங்களில் வைரலாகின. இது சூழலியலாளர்கள், விஞ்ஞானிகள் மத்தியில் பெரும் எதிர்ப்புகளை உருவாக்கியது. மட்டுமின்றி திமிங்கிலங்களை வணிக நோக்கங்களுக்காக விற்பதற்கு அதிகாரிகள் சிறைபிடித்து வைத்திருப்பதாகவும் புகார்கள் கூறப்பட்டது. இதனால் பிடித்து வைத்துள்ள திமிங்கிலங்களை ரஷ்யா உடனடியாக விடுவிக்க வேண்டும் என்று கூறி, பிரபல இணையதளமான change.org இணையதளத்தில் ஒரு ஆன்லைன் மனு உருவாக்கப்பட்டது. அதன் பின் அந்த மனு சமூகவலைத்தளங்களில் அதிகம் பகிரப்பட்டது. ஹாலிவுட் நடிகர் லியோனார்டோ டிகாப்ரியோ உள்ளிட்ட பல்வேறு பிரபலங்களும் இணையத்தில் மனுவைப் பகிர்ந்திருந்தனர். ஹாலிவுட் நடிகை பமீலா ஆண்டர்சன், ரஷ்ய அதிபர் விளாடிமிர் புதினுக்குக் இது குறித்து கடிதம் ஒன்றையும் எழுதியிருந்தார். அதன் பின் இந்த மனு வெகு விரைவில், 15 லட்சம் பேரால் கையெழுத்திடப்பட்டது. திமிங்கலம் விடுவிக்கப்பட வேண்டும் என்று தொடர்ந்து அழுத்தம் எழுந்ததால், தற்போது ரஷ்யா திமிங்கிலங்களை விடுவிப்பதற்கான நடவடிக்கைகள் மேற்கொள்ளப்படும் என்று தெரிவித்துள்ளதாக தகவல் வெளியாகியுள்ளது. ரஷ்யாவில், ஆராய்ச்சி நோக்கங்களுக்காக மட்டுமே முன்அனுமதியுடன் திமிங்கிலங்களைப் பிடிக்க முடியும். சமூக ஊடகங்களில் உருவான அழுத்தம் காரணமாக, திமிங்கிலங்களின் விடுதலை சாத்தியப்பட்டிருப்பதாகவும், இதனால் இணையதளம் எவ்வளவு சக்தி வாய்ந்தது என்பதை உணர முடிகிறது என இணையவாசிகள் பலரும் தெரிவித்து வருகின்றனர்.


சமையல் Valli 23-02-2017 – Sun TV Serial Watch Online 173757 - நட்ஸ் டிரைஃப்ரூட்ஸ் பர்ஃபி 13 - Kalyana Parisu 23-02-2017 – Sun TV Serial Watch Online 113664 - மாதுளை ரைத்தா 12 - Chandralekha 23-02-2017 – Sun TV Serial Watch Online 155619 - பாவனா நீதிமன்றத்தில் வெளியிட்ட அதிர்ச்சி தகவல்கள் 58 - வஞ்சிரம் மீன் குழம்பு 31 - Thamarai 23-02-2017 – Sun TV Serial Watch Online 119246 - See all


ஸ்ரீ சங்கர சரிதம் – மூன்றாம் பகுதி – ஸ்ரீசங்கர ஜனனம்; மகாபெரியவா ஜனனம் | வால்மீகி ராமாயணம் என்னும் தேன் இந்த இடத்துல மஹா பெரியவா தெய்வத்தின் குரல்ல ஒரு நூறு பக்கங்கள், வேதத்தில் இருந்தும், தர்ம சாஸ்த்ரங்களில் இருந்தும், புராணங்களில் இருந்தும் “ஆதி சங்கரராக அவதாரம் பண்ணினது பரமேஸ்வரன் தான்” என்று சான்றுகள் இருக்கு அப்படின்னு எடுத்து சொல்லி இருக்கா. ஸ்ரீருத்ரத்துல “நம: கபர்தினே ச வ்யுப்தகேஷாய ச” அப்படின்னு வரது. கபர்தி னா ஜடாமுடி தரித்தவர் னு அர்த்தம். வ்யுப்தகேஷ: முண்டனம் பண்ணிண்டு இருக்கறவர். மொட்டை அடிச்சுண்டு இருக்கறவர் னு அர்த்தம். பெரியவா சொல்றா, “பவாய ச, ருத்ராய ச, ஷர்வாய ச” னு பரமேச்வரனுடைய நாமங்களாக வந்துண்டு இருக்கு இந்த அனுவாகத்துல. அப்படி வரும் போது கபர்தினே ச என்கிறது பொருந்தறது. எல்லா பரமேச்வரருடைய எல்லா அவஸரத்துலேயும் சிதம்பரத்துல நடராஜவானாலும் சரி, தக்ஷிணாமூர்த்தி ஆனாலும் சரி, பிக்ஷாடனர் ஆனாலும் சரி, ஜடா முடியோட தான் இருக்கார். எங்கேயுமே பரமேஸ்வரன் முண்டனம் பண்ணிண்டு இல்லை. அதுனால வ்யுப்தகேஷாய ச என்கிறது ஆதி சங்கரருடைய அவதாரத்தை தான் குறிக்கிறது” அப்படின்னு சொல்லி, அப்படி சும்மா சொன்னா போறாது னு சிவ ரஹஸ்யத்துலேர்ந்து, மத்த பாஷ்யக்காரர்கள் சொன்னதெல்லாம் சொல்லி தக்ஷிணாமூர்த்தி தான் ஆதி சங்கரராக அவதாரம் பண்ணினார் என்பதை நிறுவுகிறார். என்று ஒரு அழகான ஸ்லோகம். “நிறைய ஆதி சங்கரரை பத்தி ஸ்லோகங்கள் இருந்தாலும் இது ரொம்ப அர்த்த புஷ்டியோடு இருப்பதால் பண்டிதர்களுக்கு தெரிஞ்ச ஸ்லோகமாக, ரொம்ப ப்ராபல்யத்தோடு இருக்கு” னு பெரியவா சொல்றா. இதுல ஒரு உபமானம். ஒரு காட்டுல தீ பிடிச்சு எரிகிறது. இந்த காட்டிலேர்ந்து வெளியில போகவும் வழி இல்லாம இருக்கு. இது என்ன காடு? அக்ஞானம் என்கிற காடு. பவ தவ ஷிகா – சம்சாரம் என்கிற காட்டுத்தீ. இந்த காட்டுத்தீ ஜனங்களை எல்லாம் எரிக்கிறது. ‘அஞ்ஞானானந்தர் கஹன பதிதான்’ – இது அக்ஞானத்துனால கும்மிருட்டா இருக்கற ஒரு காடு. இதுல ஜனங்கள் விழுந்துட்டா. வெளியில் போகவும் வழி தெரியாமல் அடர்த்தியான காடாக இருக்கு. காட்டுத்தீயில் இருந்து எது காப்பாத்த முடியும். ஜலம் காப்பாத்த முடியும். ஆனால் ஒரு வாளி தண்ணியை விட்டு காட்டுத்தீயை அணைக்க முடியுமோ? அங்க பக்கத்துல ஒரு மலை இருக்கு. அந்த மலை மேலே ஒரு மடு இருக்கு. மடுவில் ஜலம் இருக்கு. ஆனா மடு ஜலம் போருமோ? யாராவது நாலு பேர் இங்கே தீயிலிருந்து தப்பிச்சு போய் அங்கே மடுவுக்கு போனால், அந்த மடுவில் குளிச்சோ, அந்த ஜலத்தை குடிச்சோ, இந்த காட்டுத் தீயின் தாபத்தை தீர்த்து கொள்ளலாம். சம்போர் மூர்த்திஹி – சம் அப்படின்னா ஆனந்தம் னு அர்த்தம். நம: சாம்பவே ச மயோபவே ச னு ஸ்ரீ ருத்ரத்தில் இருக்கு. சம் னாலும் ஆனந்தம் மயஸ் நாளும் ஆனந்தம். சம் னா பேரானந்தம். மயஸ் னா உலகத்தில் கிடைக்க கூடிய ஆனந்தம் , சிற்றின்பம். அந்த ஞானத்தின் மூலமாக கிடைக்கும் பேரானந்தத்துக்கு ஆதாரம், அது எங்க தோன்றுகிறதோ, அந்த ஆனந்தத்தின் source எதுன்னா. அது தான் அந்த பரமேஸ்வரன், அந்த பரமேஸ்வரன் “சம்பு”. இங்க சொல்லக்கூடிய அந்த சம்பு யாருன்னா, “வட விடபினஹ” ஒரு ஆலமரத்து அடியில இருக்க கூடிய சம்பு.”வட விடபினஹ மூலதஹ” அந்த ஆலமத்தின் அடியில் அமர்ந்து இருந்த அந்த சம்புவானவர், அந்த மடு ஜலம், ஸனகாதி முனிவர்கள் மாதிரி நிறைய சாதனைகள் எல்லாம் பண்ணி, அவா எல்லாம் போய் அந்த மடு ஜலத்தை ஆனந்தமா பருகி சந்தோஷப்படறா. ஆனா நம்ம மாதிரி சாதாரண ஜனங்களுக்கு, அனுக்கிரஹம் பண்ணனும் எங்கறதுக்காக ஆறாக ஓடி வந்தது. இந்த இடத்துல, பெரியவா ஒண்ணு வேடிக்கையா சொல்றா, “கங்கை பூமிக்கு வர வேண்டும் என்று பிரம்மாவைக் குறிச்சு பகீரதன் தபஸ் பண்ணினான், பிரம்மா கங்கை கிட்ட “நீ பூமிக்கு போ”ன்னு சொன்னார். பரமேஸ்வரன் அவளை தலைல தங்கிண்டார். ஆனால் அந்த மாதிரி இந்த சம்புவை வந்து யாரவது சொல்ல முடியுமா? அவரே கருணையினால் கிளம்பினார்”, அப்படின்னு சொல்றா. அந்த மாதிரி கருணையினால் அந்த மடுஜலம் ஒரு ஆறாக பெருகி ஓடியது. “முக்தவா மௌனம்”, அங்க ஆலமரத்து அடியில இருந்த சம்பு, மௌனமா இருந்தே அனுக்கிரஹம் பண்ணிண்டு இருந்தார். இப்போ என்ன பண்ணினாராம், அங்க இருந்து கிளம்பி, ‘சம்போர் மூர்திஹி சரதி புவனே’ உலகத்துல எல்லாம் போக ஆரம்பிச்சார், நடையா நடந்தார் பாரத தேசம் முழுக்க, எந்த ரூபத்துல ‘சங்கராச்சார்ய ரூபா’ சங்கராச்சார்யர் ரூபத்தில், எல்லாருக்கும் வந்து அனுக்கிரஹம் பண்ணி ‘ஆத்மவித்ய உபதேஷைஹி’ ஆத்மவித்யான்னா அத்வைத வித்யை. அந்த வித்யயை உபதேசம் பண்ணி, உலகத்துல உள்ள எல்லாரையும் காப்பாத்தி, அவா வந்து இந்த காட்டு தீல இருக்கோமே, அப்படின்னு சும்மா இல்லை. அவாளுக்கு வந்து அப்ப கூட அக்ஞானம் இருக்கறதுனால ‘தாப பாப ச்யமானாம்’ மேலும் மேலும் பாபங்கள் பண்ணி, அதனால அவா தாபம் அடைந்து இருந்தா. அந்த தாபத்தில் இருந்து அவாளுக்கு ஆத்மவித்யையை உபதேசம் பண்ணி, ஞானத்தை கொடுத்து, அவாளை அந்த தாபத்தில் இருந்து கரையேற்றின, அந்த காட்டு தீயில் இருந்து காப்பாற்றின பரம் பொருள் அப்படின்னு ஒரு அழகான ஸ்லோகம். நான் இந்த பெரியவா எண்ணூறு பக்கத்தை சொன்னதை முழுக்க சொல்றதுக்கு முப்பது மணி நேரத்துக்கு மேல ஆகும், நான் ஒரு மூணு மணிநேரத்துல சொல்லணும்ங்கறதுனால சிலது எல்லாம் நான் குறைச்சு சொல்லிண்டு இருக்கேன். ஆனா இந்த ஸ்லோகம் ரொம்ப அழகா இருந்தது, இதை விடமுடியாதுன்னு தோணித்து. அவளோ அழகான ஒரு ஸ்லோகம். மாதவிய சங்கர விஜயத்துல இருக்க கூடிய ஒரு, தக்ஷிணாமூர்த்தி தான் சங்கராச்சார்யாளாக அவதாரம் பண்ணார். அப்படி அந்த சிவகுரு ஆர்யாம்பா தம்பதி பண்ண பிரார்த்தனைக்கு பலனாக, ஆதி சங்கர பகவத் பாதாளாக தக்ஷிணாமூர்த்தி காலடி க்ஷேத்ரத்துல அவா ஆத்துல ஒரு குழந்தையாக பிறந்தார். வைகாசி மாசம் சுக்ல பஞ்சமி திதில வந்து பிறந்தார். மஹா பெரியவா இது வந்து கி.மு 509வது வருஷம், அப்டின்னு 2500 வருஷங்களுக்கு முன்னாடி அதிசங்கரரோட அவதாரம், அப்படி ஒரு 150 பக்கம், historical evidences எல்லாம் கொடுத்து எழுதி இருக்கா. மஹா பெரியவா என்ன சொல்றானா இந்த Englishகாரன், Jesus Christக்கு அப்பறமா தான் இந்த இந்து மதமே வந்தது அப்படின்னு establish பண்றதுக்காக historyய திரிச்சு எழுதியிருக்கான். அவன் எல்லாத்தையும் பின்னாடி தள்ளிட்டான், அது correct இல்லை, 800 ADல தான் ஆதி சங்கரர் அவதாரம் 1200 வருஷம் ஆச்சுன்னு எல்லாரும் கொண்டாடறா, Government லகூட கொண்டாடறா, ஆனா மஹா பெரியவா சங்கரர் அவதாரம் 509 BC என்று சொல்லி இருக்கா. எனக்கு அந்த evidence எல்லாம் முக்கியம் இல்லை, மஹா பெரியவா சொன்னாங்கிறது போறும் எனக்கு, அதில் இருந்து அறுபத்தியெட்டு பீடாதிபதிகள் காஞ்சி மடத்துல வந்து இருக்கா. அந்த 800ADல வந்தவர் ஆதி சங்கரர் அளவுக்கு, க்யாதியோடவும், தபஸோடயும் ஒரு பெரியவரா இருந்து இருப்பார், அபிநவ சங்கரர் அப்படின்னு இருந்து இருப்பார் அப்படின்னு பெரியவா சொல்றா. இந்த சர்ச்சைகள் எல்லாம் நமக்கு வேண்டாம் அப்படின்னு பெரியவா சொல்லிடறா. நம்ம ஆதி சங்கரர் முப்பத்திரண்டு வருஷங்கள்ல பண்ண திக்விஜயத்தையும் அவர் பண்ண அனுக்கிரஹத்தையும் நினைப்போம் அப்படின்னு சொல்றா. இந்த வசந்த ருதுல வைகாசி மாசத்துல சுக்ல பஞ்சமில ஆதி சங்கரர் அவதாரம், இதை சொல்லம்போது அந்த வைகாசி மாசத்துக்கே மாதவ மாசம்ன்னு பேரு, வெள்ளை வெளேர்னு சுத்த சத்வத்தை குறிக்கும் மல்லிகை எல்லாம் நிறைய பூத்து இருக்கும், உலகமே சந்தோஷமா இருக்கும் வசந்த ருதுனால அப்டின்னு பெரியவா சொல்றா. மஹாபெரியவளோட அவதாரமும் வைகாசி அனுஷத்துல தான், அதை அவர் உணராமலே அவர் அந்த மாதிரி ஆச்சர்ய பாதியோட சொல்லிண்டு இருக்கார். இந்த ‘கடபயாதி சங்க்யை’ன்னு ஒண்ணு இருக்கு. சம்ஸ்க்ருதத்தில இதுக்கு क(ka) க்கு ஒண்ணு, ख(kha)க்கு இரண்டு, அப்படி 1 லேர்ந்து9வரைக்கும் value respectively. ஸ்லோகங்களில் எண்களை குறிக்க இதை உபயோகப் படுத்துவா. இந்த ‘கடபயாதி சங்க்யை’ ல இன்னொரு rule, அந்த ஸ்லோகத்துல வர எழுத்துக்களுக்கு வர எண்களை எடுத்து அதை reverse பண்ணி எடுத்துக்க வேண்டும். அப்படி ஆதி சங்கர பகவத் பாதாள் அவதாரம் பண்ணின, வைகாசி, சுக்ல, பஞ்சமி, வைகாசிங்கிறது ரெண்டாவது மாசம், சுக்ல பக்ஷங்கிறது முதல் பக்ஷம், பஞ்சமிங்கிறது அஞ்சாவது திதி, இந்த மூணுத்தயும் வெச்சுண்டு, அந்த சங்கர அப்படிங்கிற பேரே வந்து, அந்த 2,1,5 வெச்சுண்டு 5,1,2ன்னு reverse பண்ணி 5,1,2க்கு ய, ர, ல, வ, ஶ இதில் ஶ-ங்கிறது அஞ்சாவது எழுத்து. க ங்கறது முதல் எழுத்து, ர-ங்கிறது ரெண்டாவது எழுத்து இவற்றை எடுத்து ‘ஶங்கர’ அப்படின்னு பேரே வெச்சா. இந்த ‘கடபயாதி சங்க்யை’ யை இவர் பிறந்ததைவெச்சுண்டு ஶங்கரங்கிற நாமத்தை வெச்சா அப்படின்னு சொல்றா. அந்த மாதிரி, ஜயந்தியே சங்கர, சங்கர ஜெயந்தி இல்லை, அவர் ஜயத்தியே சங்கர வாக இருக்குன்னு பெரியவா சொல்லி இருக்கா. அந்த சங்கர பகவத் பாதாள், அதிமேதாவியான ஒரு குழந்தையாக இருந்ததுனால, நாலு அஞ்சு வயசுக்குள்ளயே காவியங்கள் எல்லாம் பார்த்த உடனே படிச்சுட்டார். அப்படி ரொம்ப புத்திமானாக இருக்கறதுனால, ரொம்ப புத்திமானாக இருக்கற குழந்தைகளுக்கு அஞ்சு வயசிலேயே பூணூல் போடறது அப்படின்னு ஒரு exception. ப்ராஹ்மண குழந்தைகளுக்கு ஏழு அப்படின்னு தான் கணக்கு, கர்பாத் அஷ்டமம் அப்படின்னு. இந்த சங்கர பகவத் பாதாளுக்கு அஞ்சு வயசுலயே பூணூல் போட்டு, வேத அத்யயனம் எல்லாம் பண்ணிண்டு இருக்கார். இன்னிக்கு இந்த கனக தாரா சொல்லணும்னு ஆசைபட்டேன், அந்த கனக தாரா கதையை நாளைக்கு சொல்லிட்டு அந்த கனகதாரா ஸ்தோத்ரத்தையும் நாளைக்கு முழுக்க படிக்கிறேன். இப்போ இங்க ஆதி சங்கர பகவத் பாதாள் அவதாரம் பண்ணினது சொல்லும் போது, இந்த சங்கர ஜெயந்தியை நாம எல்லாம் விமர்சையா கொண்டாடணும், அப்படின்னு மஹா பெரியவா ரொம்ப appeal பண்ணி, அதை பெரியவா இருக்கும் போது எல்லாரும் follow பண்ணி நிறைய கொண்டாட வெச்சு இருக்கார். ஆதி சங்கரருக்கு தேரோட்டம், ஆதி சங்கரருக்கு உத்சவங்கள், எந்தெந்த ஊர்ல பெரியவா இருந்தாலும் அந்தந்த ஊர்ல பெரியவா அந்த சங்கர ஜெயந்தியை அவா விமரிசையா கொண்டாடி இருக்கா. காமாக்ஷி கோவில்ல விசேஷமா ஆதி சங்கரருக்கு பெரிய ஒரு சன்னிதி இருக்கு. அங்க நல்ல ஆக்ருதியோட நல்ல ஓர் well-built ஆக, உயரமான ஒரு ஆதி சங்கரர் பிரதிஷ்டை பண்ணி இருக்கா. அப்படி ஆதி சங்கரருக்கும் காமாக்ஷிக்கும் ரொம்ப ஒரு நெருக்கம். இந்த காமாக்ஷி கோவில்ல தான் ஆதி சங்கரருக்கு ஜெயந்தி உத்சவம் பத்துநாள் ஜன்மோத்சவம்ன்னு, ஜெயந்தியில் இருந்து ஆரம்பிச்சு பத்து நாள் உத்சவம் கொண்டாடறா. இது கோவிலோட முறையாகவே கொண்டாடறா, மத்த individual sponsorsன்னு இல்லாம, கோவில்ல இருந்தே இந்த மாதிரி கொண்டாடறா. இந்த பத்து நாளும் சௌந்தர்யா லஹரி பத்து, பத்து பாடல்களை ஆதி சங்கரர் காமாக்ஷிக்கு படிச்சு ஒப்பிக்கற மாதிரி, பத்தாம் நாள் நூறு பாடலும் பூர்த்தி ஆன உடனே, அம்பாள் ஆதி சங்கரருக்கு பரிவட்டம் எல்லாம் கட்டி மரியாதை பண்ற மாதிரியும் உத்சவம் பண்றா. அப்படி விசேஷமா அந்த காமாக்ஷி கோவில்ல சங்கர ஜெயந்தியை கொண்டாடறா. பெரியவா, எல்லாரும் சங்கர ஜெயந்தி கொண்டாடணும், ஆதி சங்கர பகவத் பாதாள் அவதாரம் பண்ணி, இவ்வளோ ஆச்சர்யமான ஷண்மதம் ஸ்தாபனம் அதெல்லாம் பண்ணலனா, நாம இந்த ராமநவமியும் க்ருக்ஷ்ணாஷ்டமியும் கொண்டாடி இருக்கவே மாட்டோம் , மத்த மதங்கள் எல்லாம் நம்ம வேத மதத்தை அடிச்சிண்டு போய் இருக்கும். அப்படி நம்ம மதத்தை காப்பாத்தி கொடுத்து, இவ்வளோ லோக சங்கரமான கார்யங்கள் பண்ண ஆதி சங்கரருடைய ஜயந்தியை எல்லாருமா ஞாபகமா கொண்டாடணும், முடிஞ்ச அளவுக்கு விமர்சையா கொண்டாடணும். ஜய ஜய சங்கர ஹர ஹர சங்கரன்னு ஒரு அஞ்சு நிமிஷமாவது சொல்லணும் கடைசி பக்ஷமா அப்படின்னு பெரியவா அவ்வளோ தூரம் அதை stress பண்ணி சொல்லி இருக்கா. இன்னிக்கு, 2500வருஷம் முன்னாடி ஆதி சங்கரர் அவதாரம். அதற்கப்புறம், 2500 வருஷம் கழிச்சு நமக்காக அவதாரம் பண்ணின மஹா பெரியவா. மஹா பெரியவா, சுப்பிரமணிய சாஸ்திரிகள், மஹாலக்ஷ்மி அம்மையார்ன்னு ஒரு திவ்ய தம்பதிகள்னு தான் சொல்லணும். ரொம்ப கொடுத்து வெச்ச ஒரு புண்யசாலிகளான தம்பதிகளுக்கு, ரெண்டாவது குழந்தையா வைகாசி அனுஷத்துல மஹா பெரியவா அவதாரம் பண்ணினா. மே 20 ம் தேதி, 1894 வது வருஷம். பெரியவாளுக்கு முன்னாடி ஒருத்தர் பொறந்திருக்கார். அவர் பேர் கணபதி சாஸ்திரிகள். பெரியவாளோட அப்பா பேர் சுப்பிரமணிய சாஸ்திரிகள். சுப்பிரமணிய சாஸ்திரிகளோட அப்பா பேர், கணபதி சாஸ்திரிகள். அதுனால, தாத்தா பேரை தலைச்சனுக்குவெச்சுருக்கா. அப்புறம் ரொம்ப வருஷம் கழிச்சு பிரார்த்தனை , பண்ணி, அவாளுக்கு குலதெய்வம் சுவாமிமலை முருகன். சுவாமிமலை முருகனை பிரார்த்தனை பண்ணி அவாளுக்கு, குழந்தையா பொறந்தவர் தான் நம்ம மஹா பெரியவா. அதனால பெரியவாளுக்கு, ஸ்வாமிநாதன்னு, பேர் வெச்சுருக்கா. இந்த நம்ம ஸ்வாமிநாதன் பிறந்து, வளர்ந்துண்டு, இருக்கும்போது, நல்ல சூட்டிகையா இருக்கார். இவா அப்பாவும், inspector of schools. ஒரு வாட்டி, வேற ஒரு சிங்காரவேல முதலியார்னு ஒரு inspector வந்து விழுப்புரத்துல இவர் படிச்சுண்டு இருக்கற school ல inspect பண்ண வந்திருக்கார். கேள்விகள் கேட்கறார். ஓலை தடுப்பு போட்டு ரெண்டு மூணு கிளாஸ். அதனால அவர் அந்த கிளாஸ் ல கேள்வி கேட்டுருக்கார். யாரும் பதில் சொல்லல. இந்த கிளாஸ் ல இருந்து நம்ம ஸ்வாமிநாதன் பதில் சொல்லறார். இது என்ன வேடிக்கைன்னா, இவர் படிக்கறது ஆறாங் கிளாஸ். பதில் சொல்றது எட்டாம் கிளாஸ் பாடம். உடனே எப்படி உனக்கு தெரியறதுன்னு வாத்தியாரே கேட்கறார். “இல்ல, எங்க அண்ணா கணபதி வாய்விட்டு படிப்பார்”, அதனாலே தெரியும் அப்படினு சொல்லிடறார். ஆனா அந்த சிங்காரவேலு முதலியாரே சொல்றார். “இவன் ரொம்ப புத்திமானா இருக்கான். இந்த பையன். ரொம்ப தேஜஸா இருக்கான். ரொம்ப நன்னா வருவான். பெரிய பதவிக்கு, வருவான்”, அப்படீன்னு சொல்றார். அந்த பெரிய பதவி “லோககுரு” ங்கற பதவி தான் இல்லையா! அப்பறம் கிருஷ்ணஸ்வாமி ஐயர் னு நம்ம சுப்பிரமணிய சாஸ்திரிகளுக்கு ஒரு neighbour, நெருங்கின நண்பர். அதுக்கு, நடுவுலயே, சந்திரசேகரேந்த்ர சரஸ்வதி ஸ்வாமிகள், 66 வது காஞ்சி காமகோடி பீடாதிபதிகள் அங்க பக்கத்துல வரா. ஸ்வாமிநாதனை கூட்டிண்டு போறா. ஸ்வாமிநாதனும் ஆசார்யாளும் ரெண்டு பேரும், ரொம்ப நெருக்கமா ஆயிடறா. “அடிக்கடி கூட்டிண்டு வா” குழந்தையை அப்படீன்னு சொல்லி, நிறைய இவர் கிட்ட, பேசிண்டு இருக்கார். அப்புறம், ஒரு நாளைக்கு, இவரும் இவர் friend மாக கிளம்பி, ஆத்துல கூட சொல்லாம கிளம்பி வெளியூருக்கு மடத்துக்கு போயிடறா. இங்கே நாளெல்லாம் தேடறா. ஆச்சார்யாள் ஆள்விட்டு சொல்லி அனுப்பறார். “குழந்தை இங்க தான் இருக்கான். பத்திரமா இருக்கான்”, அப்படீன்னு சொல்றார். “நா, அவனை, நாலு நாள் வெச்சுண்டிருந்து, அனுப்பறேன்” அப்படீன்னு சொல்றார். அந்த குரு நாதர். அப்படி நாலு நாள், வெச்சுண்டு, அந்த குழந்தைக்கு, அனுக்ரஹம் பண்ணலாம் னு, பண்ணியிருக்கார். அப்படி, இந்த பையன், ஸந்யாஸிகளை, தேடித் போறானே, அப்படீன்னு சொல்லி, அவா அப்பா கிருஷ்ணஸ்வாமி, ஐயர்ங்கிற ஒரு friend கிட்ட இவன் ஜாதகத்தை காண்பிச்சு “ஏதாவது தெரியறதா பாரேன், இவன் என்னவா வருவான்?” அப்படீன்னு கேட்கறார். அந்த ஜாதகத்தை, பார்த்த உடனே, “குழந்தையை, நீ அழைச்சிண்டு வா” அப்படீன்னு, சொல்றார். இந்த குழந்தையை உயரமா ஒரு திண்ணையில உட்கார வெச்சு, அந்த கிருஷ்ணஸ்வாமி ஐயர், கால்களை, நன்னா அலம்பி, கால்களை உத்துப் பாத்துட்டு, ரெண்டு கால்களையும் எடுத்து, தலைமேல் வெச்சுக்கறார். “என்ன மாமா, என்ன மாமா”, ங்கறான், குழந்தை. அவர், அப்பா கிட்ட, சொல்றார். “இந்த காலை, நான், இன்னிக்கு, பிடிச்சேன். இது, ராஜாக்களும், ராணிகளும், உலகத்தில் இருக்கற, எல்லாரும், எல்லா மஹான்களும், நமஸ்காரம் பண்ணப் போற பாதங்கள். இதோட பெருமையை, என்னால வாயால, சொல்ல முடியாதுப்பா. நீ ரொம்ப கொடுத்து வெச்சவன். அவ்வளவு தான் ஸுப்ரமணி”, அப்படீன்னு, சொல்லிடறார். அப்பேற்பட்ட, ஒரு பெரியவா. இந்த கட்டத்தோட இன்னிக்கு, பூர்த்தி பண்ணிக்கறேன். நாளைக்கு, ஆதி சங்கரர் கனகதாரை அப்புறம், ஸந்யாஸம். நம்ம மஹா பெரியவா ஸந்யாஸம் வாங்கிண்டது, அதெல்லாம் பாப்போம். Series Navigation << ஸ்ரீ சங்கர சரிதம் – இரண்டாம் பகுதி – சொல்லாமல் சொன்னவரை நினையாமல் நினைந்துஸ்ரீ சங்கர சரிதம் – நான்காம் பகுதி – சங்கரர் சன்யாசம்; மகாபெரியவா சன்யாசம் >> With reverential pranams to Sri Maha Periyava our saviour, Jaya jaya Sanakara Hara Hara sankara, Janakiraman. Nagapattinam


சவூதி அரேபியா


கருணாநிதி சாதனைகளுக்கு அடித்தளமிட்ட குணங்கள்! #Karunanidhi95 | What is the secret for Karunanidhi's success? Posted Date : 08:45 (03/06/2018) Last updated : 08:45 (03/06/2018) பத்தாம் வகுப்பு தோல்வியடைந்த ஒரு நடுத்தரக் குடும்பத்தைச் சேர்ந்த சிறுவன், தமிழ் நாட்டின் முதலமைச்சராக வருதல் அத்தனை எளிமையான ஒன்றல்ல. அது அவருடைய தமிழுக்குக் கிடைத்த பரிசு. அவருடைய மொத்த சாதனைக்கும் பின்னால் அவரைத் தாங்கிப் பிடித்திருந்தது அவருடைய தமிழ் ஒன்றுதான். கருணாநிதியைப் புரிந்துகொள்ளுதல், அவருடைய தமிழாற்றலைப் புரிந்துகொள்வதாகவே இருக்கும். அவரிடம் இருந்த பேச்சாற்றல், எழுத்தாற்றல் இவைதான் அவரை இரு கரம் பிடித்து முதல்வர் பதவி நோக்கி அழைத்துச் சென்றன. அவருடைய திரைப்பட வசனங்கள் அன்றைய ஐம்பதுகளில் அறுபதுகளில் அவரை புகழின் உச்சத்தில் நிறுத்தின. சிவாஜிக்கு ‘பராசக்தி’, ‘மனோகரா’ என்றால் எம்.ஜி.ஆருக்கு ‘மந்திரிகுமாரி’, ‘மலைக்கள்ளன்’. அன்றைய இரண்டு உச்ச நடத்திரங்களை அடையாளப்படுத்திய தமிழுக்குச் சொந்தக்காரர். ‘‘ஆகாரத்துக்காக அழுக்கை உண்டு தடாகத்தைச் சுத்தப்படுத்துகிறதே மீன்... அதுபோலத்தான் நானும்’’ என கால் மணிநேரம் கோர்ட் வசனம் எழுதி பிரமிக்க வைக்கத் தெரிந்தவர். அது சிவாஜி கணேசனுக்கு. காதலியை இரவு நேரத்தில் சந்திக்க வருவார் நாயகன். வெகுநேரம் பேசியாயிற்று. ‘‘வரட்டுமா?’’ என்பார். காதலி, எங்கே செல்லப்போகிறீர்கள் என்பதாக ‘‘எங்கே?’’ என்பார். ‘‘அருகே’’ என்பார் நாயகன். இது எம்.ஜி.ஆருக்கு. ‘‘ஓடினாள்... ஓடினாள் வாழ்க்கையின் ஓரத்துக்கே ஓடினாள்...’’ சேக்ஸ்பியர் நாடகத்தில் வரும் வசனக் காட்சி போல தமிழர்களால் இன்றும் உச்சரிக்கப்படும் மறக்க முடியாத வசன வரிகள். குறளோவியம் என ஒவ்வொரு குறளுக்கும் ஒரு கதை எழுதினார். குறளுக்கு உரை எழுதினார். தொல்காப்பியப் பூங்கா எழுதினார். ‘பிறப்பொக்கும் எல்லா உயிர்க்கும்’ என்பது வள்ளுவன் மொழி. ‘யாதும் ஊரே யாவரும் கேளிர்’ கணியன் பூங்குன்றன் எழுதிய சங்க இலக்கிய வரி. இரண்டையும் இணைத்தார்... ‘‘பிறப்பொக்கும் எல்லா உயிர்க்கும்... பிறந்தபின்... யாதும் ஊரே யாவரும் கேளிர்.’’ என்றார் சுருக்கமாக. சமயோசிதமாக, சுருக்கமாக, வேகமாக பதில் சொல்வது அவருக்கே உரிய திறமை. வெளிநாட்டில் இருந்து வந்த நிருபர் ஒருவர், ‘‘நீங்கள் என்ன படித்தீர்கள்?’’ என்றார். ‘‘எம்.ஏ., பி.எஃப்.’’ என்றார். ‘‘அப்படி ஒரு படிப்பா?’’ ‘‘மார்ச் அட்டம்ப்ட்... பட்.. ஃபெயில்’’ என்றார். சட்டசபையில் அவருடைய விவாதங்கள் சுவாரஸ்யமானவை. எம்.ஜி.ஆர் ஆட்சிக்காலத்தில் ஒரு உறுப்பினர், ‘‘இப்படியே போனால் தமிழகத்தை ஆண்டவந்தான் காப்பாற்ற முடியும்’’ என்றார் ஓர் உறுப்பினர். ‘‘தமிழகத்தை ஏற்கெனவே ஆண்டவன் நான். உறுப்பினர் என்னைத்தான் சொல்லியிருக்கிறார் என நினைக்கிறேன்’’ என்றார். நடிகர் ராதா ரவி, தன் தந்தை நடித்த ரத்தக்கண்ணீர் நாடகத்தை சில ஆண்டுகளுக்கு எடுத்து நடித்தார். நாடகத்தைத் தொடங்கிவைத்துப் பார்த்தார். முடிவிலே பேசினார். ‘‘ஒப்பனையைப் பார்த்தேன். அதில் உங்கப்பனையே பார்த்தேன்’’ என ராதா ரவியை நோக்கி ஆரம்பித்தபோது அரங்கம் அதிர்ந்தது. கவியரங்கம்... கண்ணதாசன், சுரதா, வாலி, அப்துல் ரகுமான்... என அவ்வப்போது களைகட்டும். ஒரு முறை கணக்கு என்றத் தலைப்பில் ஒரு கவியரங்கம். கழித்தல், பெருக்கல், வகுத்தல், பெருக்கல் என ஒவ்வொருவருக்கும் ஒவ்வொரு தலைப்பு. கண்ணதாசன் வெகுகாலம் தி.மு.க-வை விட்டுப் பிரிந்திருந்து மீண்டும் வந்து சேர்ந்தார். அவருக்குக் கொடுத்த தலைப்பு கூட்டல். ‘‘நாட்டை ஆண்டாலும் என்னை அமைச்சர் என்றுதான் சொல்கிறீர்... கண்ணதாசனை கவியரசர் என்கிறீர்’’ என ஆரம்பித்துத் திரும்பி வந்த கவியரசரை அரவணைத்தார். கவியரங்கத்தில் தமிழ் விளையாடும். ஒருமுறை கவிஞர் அப்துல் ரகுமான் தாமதமாக வருகிறார். கருணாநிதி தலைமையில் கவியரங்கம் தொடங்கிவிட்டது. தாமதமாக வந்த கவிஞரை ஜாடையாகக் கிண்டலடித்தார்கருணாநிதி. அப்துல் ரகுமான் கவிபாட வந்தார். ‘‘ஏன் காத்திருக்கக் கூடாதா?’’ என்றார் கருணாநிதியைப் பார்த்து. சபையே அதிர்ச்சியுடன் கவனித்தது. அடுத்தவரி... ‘‘காத்திருக்கக் கூடாதா?... எம்மையெல்லாம் காத்திருக்கக் கூடாதா?’’ என்றார் அப்துல் ரகுமான். கருணாநிதி மகிழ்ந்து சிரித்தார். ‘‘வெற்றி பல பெற்று விருது பெற நான் வரும்போது வெகுமானம் எதுவேண்டும் எனக்கேட்டால்... அப்துல் ரகுமானைத் தருக என்பேன்’’ என்றார் கருணாநிதி. தமிழ்ச் சபைகளில் புரவலரே புலவராக இருந்து தமிழ் வளர்த்த காலம் அது. எம்.ஜி.ஆர் இறந்தபோது அண்ணா சாலையில் இருந்த கருணாநிதியின் சிலையை எம்.ஜி.ஆரின் தொண்டர் ஒருவர் இடித்தார். அந்தப் படம் முரசொலியில் வெளியானது. ‘‘பரவாயில்லை தம்பி... நீ என் முதுகிலே குத்தவில்லை.. நெஞ்சிலேதான் குத்துகிறாய்’’ எனப் பிரசுரித்திருந்தார். கதை- வசனம், மேடைப் பேச்சு, கவியரங்கம், சட்டசபை உரை என அனைத்திலுமே கருணாநிதியின் முத்திரை ஆழப் பதிந்திருந்தது. கடந்த 60 ஆண்டுகளில் அவருடைய படம் வெளிவராத செய்தித்தாள் இல்லை... அவரில்லாமல் செய்தியில்லை. போற்றலையும் தூற்றலையும் சமமாக பாவிக்கத் தெரிந்த ஆற்றலையும் அவர் பெற்றிருந்தார். ரோமாபுரி பாண்டியன், பாயும்புலி பண்டாரக வன்னியன், பொன்னர் சங்கர், தென்பாண்டிச் சிங்கம் போன்ற சரித்திரக் கதைகளையும் வெள்ளிக்கிழமை, ஒரே ரத்தம் போன்ற சமூக கதைகளையும் எழுதினார். சுமார் 80 ஆண்டு பொது வாழ்வில் அவர் எதிர்கொண்ட தலைவர்கள் ஏராளம்... இந்திரா காந்தி, காமராஜர், மொராஜி தேசாய், வி.பி.சிங், ஐ.கே.குஜ்ரால், வாஜ்பாய், ராஜீவ் காந்தி, எம்.ஜி.ஆர்., போன்ற பலருடனும் அரசியல் நடத்தியவர். இத்தனை பெரிய பரப்பில் அரசியல் நிகழ்த்திய தலைவர் இந்தியாவிலேயே யாரும் இல்லை. அது ஒரு சாதனை என்றால் அதனுடன் இத்தனை இலக்கிய நூல்கள், கூட்டங்கள், பத்திரிகை ஆசிரியர் பணி எனச் சுழன்று சூறாவளியாக வந்தவர். இன்று அவருடைய அமைதி, எதிரிகளைக்கூட அசைத்துப் பார்த்திருக்கிறது என்றுதான் சொல்ல வேண்டும். வாழ்நாளெல்லாம் ஓடிக்கொண்டே இருந்த ஒருவரின் அமைதி ஏற்படுத்திய ஆழமான உணர்வு அது. பிரதமர் மோடி அவர் வீடு தேடிவந்து பார்த்துவிட்டுச் சென்றது அதனுடைய அடையாளம்தான். எப்போதும் சந்திக்க மறுத்த ராகுல் காந்தி வந்து பார்த்துவிட்டுச் சென்றார். புதிதாகக் கட்சித் தொடங்கிய ரஜினியும் கமலும் வந்து ஆசி பெற்றுச் செல்கிறார்கள். நூற்றாண்டை நெருங்கும் அவர் நிகழ்த்திய சாதனையில் இந்த அமைதியும்கூட முக்கியமானதுதான். தெலங்கானாவுக்கு வயது நான்கு... எப்படி இருக்கிறது சந்திரசேகர் ராவ் அரசு? #4YearsOfTelangana கெளதம் கார்த்திக்கு ஜோடியாகிறார் மஞ்சிமா மோகன்! ”கச்சநத்தம் படுகொலை வழக்கை சி.பி.ஐ. விசாரிக்க வேண்டும்" திருமாவளவன் கோரிக்கை! தமிழக வாழ்வுரிமை கட்சியின் மாநில செயற்குழு கூட்டத்தில் வேல்முருகன் கைதுக்கு கண்டனம்!


WOW இதப் பார்ரா..